qundao/data-zh-poetry huggingface dataset:
阊门观竞渡戏作长歌
作者：邓云霄
朝代：明

端阳新雨涨平堤，柳暗长桥莺乱啼。万户楼台如镜里，千门弦管喧于市。五丝系臂醉蒲觞，争看龙舟戏江水。红帘彩鹢木兰桡，锦缆牙墙奏玉箫。簇簇黄头歌欸乃，重重翠扇伫娇娆。楼船画舫纷停泊，别上江亭开水阁。两岸游人似堵墙，绮罗耀日相交错。游人开处使君来，伐鼓填填响若雷。屏帐駊騀张巨舫，琼筵乐部递相催。使君重文兼好客，当筵载笔皆词伯。未许丰容斗艳妆，直从险峻看标格。梨园曲罢报诗成，江上游龙急瞲声。鳞甲翻波风雨恶，江胥河伯避霓旌。输嬴未决雌雄队，垒鼓催桡浪花碎。锦标夺得快先登，两岸千人齐喝采。输者惭兮嬴者矜，回舟赌胜更凭陵。江波咫尺分吴越，往事千年感废兴。越兴吴废付东流，南国烟花恣浪游。谁向澄潭伤屈子，空余兰杜结离忧。湘兰沅杜长江隔，吴门还有鸱夷革。日暮潮来天地青，剑光袍铠如银白。江南士女自嬉嬉，话及前朝总不知。嬴输兴废浑闲事，莫怪山公倒接䍦。
阙题
作者：邓云霄
朝代：明

枫林黄叶洒行杯，岁晏登临旅思催。峡水东流无尽日，龙宫劫运转堪哀。帆冲楚塞心先折，书寄衡阳雁却回。莫向山门悲聚散，人间踪迹本飞来。
阳山坞内小溪
作者：邓云霄
朝代：明

小溪缘密条，茅屋岸东西。野老鸥为侣，孤松鹤并栖。避喧今几世，入洞昔人迷。坐爱烟霞晚，回桡返照低。
阳澄湖歌有序
作者：邓云霄
朝代：明

虹拖飓母龙吼云，巨浪直上翻高旻。扁舟系缆不敢发，须臾雨霁浪全歇。雷声隐隐度远山，霞气盈盈漾轻碧。挥杯酹河伯，为尔笑大方。来牛去马不复辨，论蛙语鳖聊相忘。雄风怀袖里，三啸棹歌起。洞庭缥缈七十峰，片片芙蓉立仙子。酒酣命客吹玉箫，青翳玄鹤不待招。遥忆吴王歌舞后，锦帆天外落归潮。归潮已没鸱夷革，此中怨结潮头白。昔日曾闻市井喧，千年忽变鲛人宅。为我诅河伯兮何不仁，荒田满目兮愁吾人。萑苇丛生鹅鹳喜，打鱼供税多酸辛。代民请命胡为者，欢息湖滨泪潸下。阳城能复作宣房，县令自甘沉璧马。精卫徒劳心血枯，沧桑何止历阳都。功成却羡扁舟客，落日归心寄五湖。
阻风回岐
作者：邓云霄
朝代：明

急雨馀寒黯似秋，停桡聊傍杜蘅洲。高谈有意招河伯，旅泊生憎遇石尤。北雁堪为迁客伴，南云暗结望乡愁。那能摆脱浮名累，身世浑如不系舟。
陆丹徒年兄招饮甘露寺
作者：邓云霄
朝代：明

古来北固号吴关，云水楼台罨画间。主人风流美为政，暇日携客同登攀。长洲仙令罗浮子，喜往名山洗心耳。蹑屐高冲宿雾收，振衣长啸雄风起。此时春日丽春台，桃花杏花次第开。山头莺鹤不避客，眼底鱼鸟皆迎杯。江胥出游群龙舞，湘妃挟瑟冯夷鼓。命句愁翻鲛室珠，挥巾恐挂珊瑚树。春台长日坐氤氲，下界喧嚣寂不闻。冯阑洒酒来空翠，击节征歌伫白云。半酣遥措金陵城，六代兴亡似醉醒。连天江水千重碧，隔岸扬州一片青。江水东流达海门，烟波渺渺得仙源。金焦何必誇名胜，蓬岛犹闻列上尊。两腋雄风将羽化，半生傲骨终难下。便可三山跨凤皇，谁堪五斗呼牛马。携来甘露满冰壶，一滴灵芽永不枯。主人已傍山阴住，为问门前旧镜湖。
陈古民表弟新居落成夏日携歌者载酒庆之和古民作
作者：邓云霄
朝代：明

郭外清居隔市尘，龙溪水竹是通津。名花已献园中瑞，贺燕兼携掌上人。三径可能容傲骨，千金犹得买芳邻。当筵奏罢斯乾颂，出谷流莺调转新。
陈孟长自新会过访居停小园赋别
作者：邓云霄
朝代：明

传书久欲问桃源，果挟扁舟到小园。季布千金酬宿诺，平原十日对清樽。论文白社人如玉，归隐青山席是门。此去盈盈衣带水，相思时为寄兰荪。
陈永平表弟园花呈瑞李变白而红菊变白而黄二妙易妆中含佳意投诗索和报以斯章
作者：邓云霄
朝代：明

浥露凌霜压众芳，花神变幻两呈祥。冰姿点绛邀新宠，粉额图黄改晚妆。剪就绯衣逢上巳，筵开金屋宴重阳。閒园乐事知多少，日日征歌进百觞。
陈永平表弟有佳荔名霞杯者摘以饷余兼示荔诗因邀饮荷池赋酬
作者：邓云霄
朝代：明

珍果名园次第新，分甘偏喜近南邻。紫霞杯满宁输蜜，白雪诗成更有神。细泻琼浆仙掌里，休誇萍实楚江滨。君看菡萏微含笑，如对唐宫第一人。
陈直轩孟冬日过访镜园话旧
作者：邓云霄
朝代：明

室迩人遐叹索居，相过发变十年馀。雄心未展屠龙手，往事徒看解梦书。燕市旧游思击筑，镜园寒水对观鱼。交情岁晏深想念，残菊还停长者车。
除夕二首
作者：邓云霄
朝代：明

今夕是何夕，开尊不厌频。乾坤翻阅世，儿女暗催人。守岁更声尽，迎年乐事新。谁持树柏酒，一寄岭梅春。黯黯灯前语，愁来发浩歌。河清不待我，日落几挥戈。任路嗟薪积，劳生信隙过。丹砂灵洞閟，归思绕云萝。
除夕二首·其一
作者：邓云霄
朝代：明

今夕是何夕，开尊不厌频。乾坤翻阅世，儿女暗催人。守岁更声尽，迎年乐事新。谁持树柏酒，一寄岭梅春。
除夕二首·其二
作者：邓云霄
朝代：明

黯黯灯前语，愁来发浩歌。河清不待我，日落几挥戈。任路嗟薪积，劳生信隙过。丹砂灵洞閟，归思绕云萝。
除夕前三日史右庭携具同彭洞虚过紫烟楼党员玉兰
作者：邓云霄
朝代：明

鸟哢春声和客吟，小楼乘兴共登临。閒身自觉逢迎懒，阅岁偏惊老大心。气暖名花开片玉，春归良夜值千金。贫交坐领如兰意，可道清尊似海深。
除夕携演春乐部过张伯起幼于昆仲园亭把玩腊梅残菊席上同赋三首
作者：邓云霄
朝代：明

江左机云远擅场，华筵法曲并传觞。群芳已变繁霜后，空谷犹存晚节香。艳骨未随长笛落，幽姿偏藉短篱藏。岁寒吾辈能相守，春事何心怪底忙。汉殿迎年催赐衣，幽人犹自把寒枝。携来彭泽先生酒，同和扬州水部诗。春入池塘惊晓梦，歌翻子夜倚吴儿。巡檐欲写东篱意，冉冉孤芳可赠谁。香色凭栏对美人，娇歌妙舞起梁尘。谁家彩胜纷矜巧，得似蓬蒿别有春。不惜柏尊邀上客，从教琼露湿花神。少微夜半光连宿，坐看星回万象新。
除夕携演春乐部过张伯起幼于昆仲园亭把玩腊梅残菊席上同赋三首·其一
作者：邓云霄
朝代：明

江左机云远擅场，华筵法曲并传觞。群芳已变繁霜后，空谷犹存晚节香。艳骨未随长笛落，幽姿偏藉短篱藏。岁寒吾辈能相守，春事何心怪底忙。
除夕携演春乐部过张伯起幼于昆仲园亭把玩腊梅残菊席上同赋三首·其三
作者：邓云霄
朝代：明

香色凭栏对美人，娇歌妙舞起梁尘。谁家彩胜纷矜巧，得似蓬蒿别有春。不惜柏尊邀上客，从教琼露湿花神。少微夜半光连宿，坐看星回万象新。
除夕携演春乐部过张伯起幼于昆仲园亭把玩腊梅残菊席上同赋三首·其二
作者：邓云霄
朝代：明

汉殿迎年催赐衣，幽人犹自把寒枝。携来彭泽先生酒，同和扬州水部诗。春入池塘惊晓梦，歌翻子夜倚吴儿。巡檐欲写东篱意，冉冉孤芳可赠谁。
集海珠寺
作者：邓云霄
朝代：明

万道金光涌蕊宫，诸天色界坐来空。闲从赤水嬉游里，拾得玄珠罔象中。八月灵槎天路近，三山仙峤海门通。吹笙不待骑羊子，此夜泠泠已御风。
集瓦官寺观竹酌赋
作者：邓云霄
朝代：明

同人喜于野，素尚敦夙秉。选胜到城南，顿入清凉境。悬梦一径幽，秀竹千竿挺。不见火龙飞，但看苍玉映。微风度万叶，天籁自寥迥。青浮白氎巾，绿动金杯影。扫地坐莓苔，一片罗茵净。伊蒲行素盘，晚饭催清磬。夕阳斜透林，侧布金光竟。淹留澹爽襟，宴笑开谈柄。曰余寡谐俗，此君得吾性。游非三湘远，迹偶七贤并。陶然羲皇上，诸虑已尽屏。愿截翠琅玕，吹笙踏缑岭。
集祁恒季香雪斋玩梅
作者：邓云霄
朝代：明

万竹侵沙一径微，疏枝冉冉弄晴辉。堂空正可容香入，冬暖番惊有雪飞。宅似孤山斜傍水，人同东阁晚开扉。迎年物色催残腊，相对那能不醉归。
集米仲诏湛园分得松关花径戏作长歌二首 其一 松关
作者：邓云霄
朝代：明

巨灵驱山作平地，徂徕移在名园里。倒茑垂萝倚牖翻，夜夜波涛聒人耳。龙鳞马鬃浩呼汹，萧森转觉秋原空。有时风静横挂月，鹤梦渐醒露华发。残钟远磬度林迟，坐来谡谡凊肌骨。换骨求仙待■苓，更携灵笈阅丹经。叩门恐有赤松子，为报云关且莫扃。
集米仲诏湛园分得松关花径戏作长歌二首 其二 花径
作者：邓云霄
朝代：明

乘风一夜催春锦，帝女天孙忙不寝。晓来札札听莺梭，绀紫绯红千万品。石家步障座中园，香雨霏微乱扑衣。风枝露芷争相倚，照槛凭轩矜百媚。曾迷下蔡惑阳城，好倩游蜂作花使。径底淹留日易西，从来桃李自成溪。主人已诧花生笔，上客何妨醉似泥。
集米仲诏湛园分得松关花径戏作长歌二首·松关
作者：邓云霄
朝代：明

巨灵驱山作平地，徂徕移在名园里。倒茑垂萝倚牖翻，夜夜波涛聒人耳。龙鳞马鬃浩呼汹，萧森转觉秋原空。有时风静横挂月，鹤梦渐醒露华发。残钟远磬度林迟，坐来谡谡凊肌骨。换骨求仙待■苓，更携灵笈阅丹经。叩门恐有赤松子，为报云关且莫扃。乘风一夜催春锦，帝女天孙忙不寝。晓来札札听莺梭，绀紫绯红千万品。石家步障座中园，香雨霏微乱扑衣。风枝露芷争相倚，照槛凭轩矜百媚。曾迷下蔡惑阳城，好倩游蜂作花使。径底淹留日易西，从来桃李自成溪。主人已诧花生笔，上客何妨醉似泥。
雨
作者：邓云霄
朝代：明

好雨濯枝清，天涯尽洗兵。夭乔看物理，淡荡适予情。莫问商羊舞，欣听戴胜鸣。农人得珠玉，万国贺升平。
雨后上方寺
作者：邓云霄
朝代：明

客驾长虹至，龙归古洞春。山门新霁雨，石路净纤尘。得句先呈佛，长歌不属人。所嗟山下径，来往入迷津。
雨后午睡
作者：邓云霄
朝代：明

石几绳床水竹边，上皇人卧北窗前。静看白日长于岁，老觉青山太值钱。栩栩蝶魂通午梦，啾啾禽语搅閒眠。园林雨霁天如洗，只有茶寮一片烟。
雨后睡
作者：邓云霄
朝代：明

点点繁华夜寂寥，才侵荷叶又芭蕉。道人只作清凉梦，楚寸巫云不待招。
雨夕陈仪翔年丈过小斋话旧同赋十首
作者：邓云霄
朝代：明

衔杯执手久踟蹰，往事惊心感慨馀。南国怀人千里梦，西风归雁几封书。旅愁落落便吾懒，交态悠悠与世疏。夜雨空阶苔藓合，怜君还问病相如。相逢犹忆壮游年，并马看花绣陌边。老去豪狂仍面目，重来燕赵异风烟。干戈杀气缠三辅，阊阖浮云隔九天。我是羁人君左调，夏时谁著祖生鞭。西飞白日东流河，荏苒年华叹掷梭。客舍短檠惟汝共，闲门阴雨更谁过。微官偃蹇羞鸡肋，半醉佯狂学凤歌。试问北山人去后，岩扉松桂近如何。年少青云夙共期，辟雍春水照琼枝。君看鸣佩环桥日，何异游梁入洛时。意气久倾天下士，功名番后里中儿。浮沈潦倒伤今昔，旧恨还应短剑知。作吏天涯叹薄游，金阊白狱尔离忧。秫田芜没宁供醉，手板逢迎可自由。兴到吕安难命驾，愁来王粲只登楼。自从共泛吴门月，枫叶芦花五换秋。惆怅离群经几春，依然相对泣迷津。纵令白眼难谐俗，岂谓青山亦厌人。宦达鸳鸾堪结侣，退居猿鹤可为邻。穷通有主非关我，不辨乾坤幻是真。读罢离骚动苦吟，新安江水照君心。从他流谤能盈箧，自信披裘不取金。世事无常看倚伏，此身如寄任升沈。百年□付杯中物，莫遣闲愁入爽襟。雨洒灯花落酒卮，停卮不语有馀悲。捩风孤鹳鹳城去，隔叶流萤出槛迟。下榻虚窗更漏永，思乡远峤水云疑。僦居邻近经过易，旅食淹留且岁时。侠骨崩腾浪自矜，穷愁慰籍有良朋。炎天门巷凉如水，野菜盘飧澹似僧。仕路几人誇捷径，词坛惟尔快先登。千秋大业吾曹事，肯谓支床病未能。剪烛高斋夜未央，一尊款曲话偏长。班荆正好宽离索，沽酒何须问客囊。风雨此时情脉脉，蒹葭他日恨苍苍。预愁岐路还南北，未唱阳关已断肠。
雨夕陈仪翔年丈过小斋话旧同赋十首·其一
作者：邓云霄
朝代：明

衔杯执手久踟蹰，往事惊心感慨馀。南国怀人千里梦，西风归雁几封书。旅愁落落便吾懒，交态悠悠与世疏。夜雨空阶苔藓合，怜君还问病相如。
雨夕陈仪翔年丈过小斋话旧同赋十首·其七
作者：邓云霄
朝代：明

读罢离骚动苦吟，新安江水照君心。从他流谤能盈箧，自信披裘不取金。世事无常看倚伏，此身如寄任升沈。百年□付杯中物，莫遣闲愁入爽襟。
雨夕陈仪翔年丈过小斋话旧同赋十首·其三
作者：邓云霄
朝代：明

西飞白日东流河，荏苒年华叹掷梭。客舍短檠惟汝共，闲门阴雨更谁过。微官偃蹇羞鸡肋，半醉佯狂学凤歌。试问北山人去后，岩扉松桂近如何。
雨夕陈仪翔年丈过小斋话旧同赋十首·其九
作者：邓云霄
朝代：明

侠骨崩腾浪自矜，穷愁慰籍有良朋。炎天门巷凉如水，野菜盘飧澹似僧。仕路几人誇捷径，词坛惟尔快先登。千秋大业吾曹事，肯谓支床病未能。
雨夕陈仪翔年丈过小斋话旧同赋十首·其二
作者：邓云霄
朝代：明

相逢犹忆壮游年，并马看花绣陌边。老去豪狂仍面目，重来燕赵异风烟。干戈杀气缠三辅，阊阖浮云隔九天。我是羁人君左调，夏时谁著祖生鞭。
雨夕陈仪翔年丈过小斋话旧同赋十首·其五
作者：邓云霄
朝代：明

作吏天涯叹薄游，金阊白狱尔离忧。秫田芜没宁供醉，手板逢迎可自由。兴到吕安难命驾，愁来王粲只登楼。自从共泛吴门月，枫叶芦花五换秋。
雨夕陈仪翔年丈过小斋话旧同赋十首·其八
作者：邓云霄
朝代：明

雨洒灯花落酒卮，停卮不语有馀悲。捩风孤鹳鹳城去，隔叶流萤出槛迟。下榻虚窗更漏永，思乡远峤水云疑。僦居邻近经过易，旅食淹留且岁时。
雨夕陈仪翔年丈过小斋话旧同赋十首·其六
作者：邓云霄
朝代：明

惆怅离群经几春，依然相对泣迷津。纵令白眼难谐俗，岂谓青山亦厌人。宦达鸳鸾堪结侣，退居猿鹤可为邻。穷通有主非关我，不辨乾坤幻是真。
雨夕陈仪翔年丈过小斋话旧同赋十首·其十
作者：邓云霄
朝代：明

剪烛高斋夜未央，一尊款曲话偏长。班荆正好宽离索，沽酒何须问客囊。风雨此时情脉脉，蒹葭他日恨苍苍。预愁岐路还南北，未唱阳关已断肠。
雨夕陈仪翔年丈过小斋话旧同赋十首·其四
作者：邓云霄
朝代：明

年少青云夙共期，辟雍春水照琼枝。君看鸣佩环桥日，何异游梁入洛时。意气久倾天下士，功名番后里中儿。浮沈潦倒伤今昔，旧恨还应短剑知。
雨窗
作者：邓云霄
朝代：明

细雨鸣窗竹，羁人思不堪。风流无柳子，寥落古湘南。
雨馀遣兴
作者：邓云霄
朝代：明

诗朋酒伴经过少，荒径无心待马蹄。槛外花枝如选妓，林间鸟韵即分题。凉添美睡三竿日，晴减长堤几尺泥。何处新波堪开艇？茅溪潮接浣花溪。
雪夜听鸡
作者：邓云霄
朝代：明

欹枕听鸡旅病中，数声嘹亮带残钟。雪深庭院知盈尺，梦绕关山隔几重。绛帻希闻清漏报，黄扉长被白云封。中宵起舞成何事，肠断梅花四百峰。
雪月双清篇
作者：邓云霄
朝代：明

寒风忽霁千山雪，晴云忽吐三更月。清姿皓魄共澄鲜，双献空门斗奇绝。空门雪月最清嘉，总为高僧转法华。皎皎毫光开晓镜，盈盈宝雨散天花。天花晓镜寒相妒，白沙千顷眠蟾兔。喜看身世在琉璃，何用西方寻净土。有客凭栏眺望高，金波潋滟化银涛。翻惊下界浑铺练，欲向嫦娥乞剪刀。静听空外冰轮响，忽讶王恭行雪上。六花风起白龙飞，又似唐皇步月归。曾闻玉杵敲灵药，何事琼尘满空落。平田种璧正芳春，只恐偏逢砍桂人。寥寥方籁中宵静，贝阙冰壶濯孤影。赋就挥觞发浩歌，霓裳天乐还相应。曙钟初动叫天鸡，遥指银河作剡溪。月华浮动莲花舫，问讯仙郎沅水西。
霜降夜宿邻仙楼读李长度寄怀诗赋酬
作者：邓云霄
朝代：明

严城吹角报霜天，雁足谁将锦字传？江上寒潮通紫水，梁间落月忆青莲。星文闪烁双龙动，夜色凄清一榻悬。宛在歌残人不远，小楼元是号邻仙。
霜降日砍脍作三首
作者：邓云霄
朝代：明

持竿坐石本忘机，笑尔溪鱼自献肥。丝卷银鳞秋水冷，刀裁玉片晓霜飞。挥杯遥酹青腰女，罢酌寒添白袷衣。漫道莼鲈动乡思，宦游今见几人归？醉来万事不关情，颇爱盘堆雪脍清。秋爽自宜尝俊味，朝餐兼得解馀酲。钓鳌东海人难到，弹铗侯门世所轻。那似严滩一竿竹，寒江长映客星明。快心何必荐江鲜，感物悲秋意惘然。人羡嘉鱼鱼羡饵，霜催寒水水催年。已看野鹤如疏鬓，且与渔郎结净缘。寄语白龙莫轻出，抱珠潭底且高眠。
霜降日砍脍作三首·其一
作者：邓云霄
朝代：明
体裁：诗

持竿坐石本忘机，笑尔溪鱼自献肥。丝卷银鳞秋水冷，刀裁玉片晓霜飞。挥杯遥酹青腰女，罢酌寒添白袷衣。漫道莼鲈动乡思，宦游今见几人归？
霜降日砍脍作三首·其三
作者：邓云霄
朝代：明

快心何必荐江鲜，感物悲秋意惘然。人羡嘉鱼鱼羡饵，霜催寒水水催年。已看野鹤如疏鬓，且与渔郎结净缘。寄语白龙莫轻出，抱珠潭底且高眠。
霜降日砍脍作三首·其二
作者：邓云霄
朝代：明

醉来万事不关情，颇爱盘堆雪脍清。秋爽自宜尝俊味，朝餐兼得解馀酲。钓鳌东海人难到，弹铗侯门世所轻。那似严滩一竿竹，寒江长映客星明。
青霞君有陨珠之痛赋此慰之
作者：邓云霄
朝代：明

悲君心绪乱如麻，泪洒西河两鬓华。流浪死生浑是梦，蘧庐天地属谁家？破愁全藉杯中物，割爱休寻镜里花。烦恼何方能解脱？且将空相看恒沙。
静女诗
作者：邓云霄
朝代：明

静女心如水，空闺淡岁华。晚来惟倚竹，春尽不看花。芳草连淇上，游人隘若耶。良媒元有待，耻问宋西家。
韩煦仲过镜园泛舟玩月先已共赋六言十绝复投赠八律步元韵奉酬
作者：邓云霄
朝代：明

榕溪风送下江船，乘兴人寻镜里天。新起凤毛誇胄子，飞来燕舄似霞仙。百年交谊星方聚，斗酒邀欢月正圆。自是清言涤烦暑，火云吹散避茶烟。澹澹横塘柳万条，移舟鱼鸟尽来朝。杯浮爽气衣偏冷，歌转商声叶乍飘。呼鹤远招云外客，观涛遥泛海门潮。凉风已报秋期近，水月双清入泬寥。王谢家声得似君，相逢意气坐氤氲。花无解语堪同载，岸有芳丛递送芬。羽爵缓传人未醉，玉绳低度夜将分。谁言傲骨难谐俗？渔父轻鸥惯作群。潮催月满共扬舲，棹倚花阴且暂停。玉屑纷随挥麈下，石潭疑有睡龙听。人间胜会宜投辖，天上佳期欲度星。闻道咸池堪沐发，乘槎吾拟向东溟。曾从花国建奇功，痛饮狂歌亦自雄。凉夜星河浮桂楫，清音山水胜丝桐。几年落魄弹孤剑，一片遐心寄远鸿。潇洒閒园兴无限，聊将风月与君同。谁知绕指是真刚，混俗和光总戏场。濯魄不惊沙畔鸟，提壶共入醉中乡。池莲斜倚人如玉，江练平铺月似霜。捉得酒星倾万斛，馀酲犹足傲高阳。斗转船回夜渐深，冷风灵籁澹虚襟。月明惊鹊频移树，烟重流萤暗度林。白眼径须浑潦倒，青天谁复问升沉？閒来却笑羊裘客，遁迹蓬山岂易寻。怀刺祢生肯浪投，神交十载得同舟。游仙直踏青鸾背，采药应穷紫海头。丹灶东邻犹伏火，琪花上界不知秋。罗浮夜半红轮涌，携尔同看外九洲。
韩煦仲过镜园泛舟玩月先已共赋六言十绝复投赠八律步元韵奉酬·其一
作者：邓云霄
朝代：明

榕溪风送下江船，乘兴人寻镜里天。新起凤毛誇胄子，飞来燕舄似霞仙。百年交谊星方聚，斗酒邀欢月正圆。自是清言涤烦暑，火云吹散避茶烟。
韩煦仲过镜园泛舟玩月先已共赋六言十绝复投赠八律步元韵奉酬·其七
作者：邓云霄
朝代：明

斗转船回夜渐深，冷风灵籁澹虚襟。月明惊鹊频移树，烟重流萤暗度林。白眼径须浑潦倒，青天谁复问升沉？閒来却笑羊裘客，遁迹蓬山岂易寻。
韩煦仲过镜园泛舟玩月先已共赋六言十绝复投赠八律步元韵奉酬·其三
作者：邓云霄
朝代：明

王谢家声得似君，相逢意气坐氤氲。花无解语堪同载，岸有芳丛递送芬。羽爵缓传人未醉，玉绳低度夜将分。谁言傲骨难谐俗？渔父轻鸥惯作群。
韩煦仲过镜园泛舟玩月先已共赋六言十绝复投赠八律步元韵奉酬·其二
作者：邓云霄
朝代：明

澹澹横塘柳万条，移舟鱼鸟尽来朝。杯浮爽气衣偏冷，歌转商声叶乍飘。呼鹤远招云外客，观涛遥泛海门潮。凉风已报秋期近，水月双清入泬寥。
韩煦仲过镜园泛舟玩月先已共赋六言十绝复投赠八律步元韵奉酬·其五
作者：邓云霄
朝代：明

曾从花国建奇功，痛饮狂歌亦自雄。凉夜星河浮桂楫，清音山水胜丝桐。几年落魄弹孤剑，一片遐心寄远鸿。潇洒閒园兴无限，聊将风月与君同。
韩煦仲过镜园泛舟玩月先已共赋六言十绝复投赠八律步元韵奉酬·其八
作者：邓云霄
朝代：明

怀刺祢生肯浪投，神交十载得同舟。游仙直踏青鸾背，采药应穷紫海头。丹灶东邻犹伏火，琪花上界不知秋。罗浮夜半红轮涌，携尔同看外九洲。
韩煦仲过镜园泛舟玩月先已共赋六言十绝复投赠八律步元韵奉酬·其六
作者：邓云霄
朝代：明

谁知绕指是真刚，混俗和光总戏场。濯魄不惊沙畔鸟，提壶共入醉中乡。池莲斜倚人如玉，江练平铺月似霜。捉得酒星倾万斛，馀酲犹足傲高阳。
韩煦仲过镜园泛舟玩月先已共赋六言十绝复投赠八律步元韵奉酬·其四
作者：邓云霄
朝代：明

潮催月满共扬舲，棹倚花阴且暂停。玉屑纷随挥麈下，石潭疑有睡龙听。人间胜会宜投辖，天上佳期欲度星。闻道咸池堪沐发，乘槎吾拟向东溟。
颂章三律寿宪副陈省堂先生七十一
作者：邓云霄
朝代：明

歌钟嘹亮吼长鲸，华屋霜铺白玉京。傲骨自高湖海气，词坛同仰斗山名。鴳居水满鸥群合，瓜地风生桂影清。化日舒长逢出腊，迎年箫鼓转春声。著述千秋得大年，更呼酒圣号诗仙。童颜露濯三花蕊，彩笔笺飞五色烟。紫水澄澜翻舞袖，圭峰佳气对华筵。南溟风力期同往，闻道方壶小似拳。豸冠元是外台臣，解组长閒后乐身。龙卧海滨称大老，霞标一际识真人。襄阳耆旧名千古，洛社壶觞酒万巡。怅望盈盈衣带水，卜居吾欲结芳邻。
颂章三律寿宪副陈省堂先生七十一·其一
作者：邓云霄
朝代：明

歌钟嘹亮吼长鲸，华屋霜铺白玉京。傲骨自高湖海气，词坛同仰斗山名。鴳居水满鸥群合，瓜地风生桂影清。化日舒长逢出腊，迎年箫鼓转春声。
颂章三律寿宪副陈省堂先生七十一·其三
作者：邓云霄
朝代：明

豸冠元是外台臣，解组长閒后乐身。龙卧海滨称大老，霞标一际识真人。襄阳耆旧名千古，洛社壶觞酒万巡。怅望盈盈衣带水，卜居吾欲结芳邻。
颂章三律寿宪副陈省堂先生七十一·其二
作者：邓云霄
朝代：明

著述千秋得大年，更呼酒圣号诗仙。童颜露濯三花蕊，彩笔笺飞五色烟。紫水澄澜翻舞袖，圭峰佳气对华筵。南溟风力期同往，闻道方壶小似拳。
颂言四章为邑侯李虹梁父母奏最赋
作者：邓云霄
朝代：明

新皇御宇辟层阴，列宿回环紫极深。三载勤劳孚北阙，十奇声望重南金。传家自有循良谱，拜命堪酬抚字心。好捧宓琴调舜乐，凤鸣清应九韶音。恩波浩荡虎门潮，集渚归鸿不待招。明月一轮悬蔀屋，和风万户醉春朝。持平水镜仍强项，为政风流懒折腰。野老瓜田隔城府，明从樵牧听歌谣。燕寝凝香早散衙，讼庭如水静无哗。提携仙掌三天露，洒濯河阳一县花。偃室几人当国士，韦经今代属名家。试看桃李门前树，已有台光映彩霞。东来紫气结氤氲，粤峤吴门迥不分。人坐春台依化日，还同佛国荫慈云。帘开燕雀翩翩舞，衣静弦歌处处闻。閒向晴窗翻旧史，汉廷良吏几如君。
颂言四章为邑侯李虹梁父母奏最赋·其一
作者：邓云霄
朝代：明

新皇御宇辟层阴，列宿回环紫极深。三载勤劳孚北阙，十奇声望重南金。传家自有循良谱，拜命堪酬抚字心。好捧宓琴调舜乐，凤鸣清应九韶音。
颂言四章为邑侯李虹梁父母奏最赋·其三
作者：邓云霄
朝代：明

燕寝凝香早散衙，讼庭如水静无哗。提携仙掌三天露，洒濯河阳一县花。偃室几人当国士，韦经今代属名家。试看桃李门前树，已有台光映彩霞。
颂言四章为邑侯李虹梁父母奏最赋·其二
作者：邓云霄
朝代：明

恩波浩荡虎门潮，集渚归鸿不待招。明月一轮悬蔀屋，和风万户醉春朝。持平水镜仍强项，为政风流懒折腰。野老瓜田隔城府，明从樵牧听歌谣。
颂言四章为邑侯李虹梁父母奏最赋·其四
作者：邓云霄
朝代：明

东来紫气结氤氲，粤峤吴门迥不分。人坐春台依化日，还同佛国荫慈云。帘开燕雀翩翩舞，衣静弦歌处处闻。閒向晴窗翻旧史，汉廷良吏几如君。
题乌蛮滩二首 其一 下滩
作者：邓云霄
朝代：明

石啮旋涡急，舟惊下濑忙。危机缘斗捷，利涉是轻装。猿送三声泪，波随九转肠。纵然清见底，终不似沧浪。
题乌蛮滩二首 其二 上滩
作者：邓云霄
朝代：明

水心元不竞，奔逼欲何之。浪挟毒龙斗，舟如退鹢迟。中流殊险恶，傍岸自平夷。百丈徐徐意，惟应拙宦知。
题乌蛮滩二首·下滩
作者：邓云霄
朝代：明

石啮旋涡急，舟惊下濑忙。危机缘斗捷，利涉是轻装。猿送三声泪，波随九转肠。纵然清见底，终不似沧浪。水心元不竞，奔逼欲何之。浪挟毒龙斗，舟如退鹢迟。中流殊险恶，傍岸自平夷。百丈徐徐意，惟应拙宦知。
题云鹤飘然卷赠别净友道人
作者：邓云霄
朝代：明

千岁惟消一局棋，仙家日月杳难期。云车鹤驾今何往？大地诸天任所之。石鼎岂忘联句夜，玉笙谁和步虚词？随君欲理东溟棹，正值蓬山水浅时。
题会仙图
作者：邓云霄
朝代：明

洞天剑舄踏红云，流水桃花几度春。昨检金函谪仙籍，始知身是会中人。
题侍御彭符苏公巡核茶马宴赏西戎图
作者：邓云霄
朝代：明

龙飞圣主继离明，端拱垂裳镜太清。哈赤安奢虽跋扈，犹思薄伐戒穷兵。庙算绸缪在牖户，古来王道称神武。抚夷款市示羁縻，戢伏戎心莫予侮。秦地元为天下枢，九重拊髀廑西顾。西京锁钥藉名臣，特简苏公持玉斧。苏公持斧下丹霄，百二山河尽动摇。课吏首推龚渤海，谈兵先起霍嫖姚。边城款市公为政，茶官马监趋严令。戎奴入市跨龙媒，汉贾临关携凤饼。两家贸易肃而和，牵马囊茶行且歌。万匹青骊归苑寺，千箱紫笋渡洼河。戎奴感德皆罗拜，誓为属国防西塞。既变枭音吐悃诚，当宣天语推仁爱。秋日秋风霜满天，苏公张幕静临边。椎牛迭进葡萄酒，列席平铺玳瑁筵。笑指诸戎皆赤子，饮斯食斯同燕喜。高牙大纛急翻风，羌笛胡琴纷聒耳。汉将戎王递引杯，潜消杀气坐春台。欢呼尚守君臣礼，乐事还携妇女来。喧喧击鼓传筹饮，又赐越罗兼蜀锦。不独投醑醉恁深，更思挟纩衔恩甚。从此玉门堪启关，只今榆塞皆安枕。苏公明威凛若神，清霜俄变露华新。驭夷自有金汤策，代狩能敷天地仁。嗟彼安奢与哈赤，跳梁转眼为俘馘。请看归顺醉壶觞，何用凭陵膏剑戟。将帅疏防反剧戎，折冲若个似苏公。雄姿未列麒麟上，宴赏先传图画中。呜呼此图真可羡，诸戎胆落风霜面。始信丹青动鬼神，更疑光怪驱雷电。韩范当年曾备胡，不知能有此图无。庙堂若会图中意，九塞三边可赐酺。
题南国耆英卷寿孝廉罗翊文尊翁举乡宾
作者：邓云霄
朝代：明

少微光满映奎躔，南国贤星似颍川。寿域壶觞椿树下，宾筵钟鼓杏坛前。郎君梦鸟诗三百，老子犹龙字五千。余亦幔亭分半席，相期同访紫霞仙。
题南浦新秋册送楚医高子佩归省
作者：邓云霄
朝代：明

肘后悬壶出楚畿，行寻灵药报春晖。曾过庐岳观仙杏，又向罗浮振羽衣。秋色乍听孤雁度，乡心有逐片云飞。登堂何物供瑶席，携得苏家橘子归。
题博望驿
作者：邓云霄
朝代：明

驿楼明月影徘徊，应照沙城骨变灰。叛将半随胡虏去，寻源谁似汉臣回？龙媒何日随天仗？苜蓿空看饲老骀。试听鼓鼙思壮士，始知博望是边材。
题卢元明白云楼
作者：邓云霄
朝代：明

楼居原夙好，便可挟飞仙。尽眺大千界，还看尺五天。山河思往事，城郭阅流年。为问安期子，何时驾鹤旋。
题吴仲类冰玉山房六景 其一 凝碧楼楼外多竹
作者：邓云霄
朝代：明

碧玉荫珠箔，风窗四面凉。君看楼下水，咫尺到潇湘。
题吴仲类冰玉山房六景 其三 漱润轩
作者：邓云霄
朝代：明

空翠湿香林，爽并金茎露。漱馀肌骨清，乘风纵轻步。
题吴仲类冰玉山房六景 其二 蹑云廊
作者：邓云霄
朝代：明

雨过拖山带，平铺石磴纹。谁知廊上客，却是云中君。
题吴仲类冰玉山房六景 其五 小蓬壶
作者：邓云霄
朝代：明

片水涵烟岛，三山在屐前。秦皇何太苦，驾石倩神鞭。
题吴仲类冰玉山房六景 其六 会心处
作者：邓云霄
朝代：明

山花迎客笑，山鸟代人吟。忘机自有会，何处更安心？
题吴仲类冰玉山房六景 其四 玉树轩
作者：邓云霄
朝代：明

洞里午生寒，客至坐冰雪。挥麈摇芳枝，纷纷飞玉屑。
题吴仲类冰玉山房六景·凝碧楼楼外多竹
作者：邓云霄
朝代：明

碧玉荫珠箔，风窗四面凉。君看楼下水，咫尺到潇湘。雨过拖山带，平铺石磴纹。谁知廊上客，却是云中君。空翠湿香林，爽并金茎露。漱馀肌骨清，乘风纵轻步。洞里午生寒，客至坐冰雪。挥麈摇芳枝，纷纷飞玉屑。片水涵烟岛，三山在屐前。秦皇何太苦，驾石倩神鞭。山花迎客笑，山鸟代人吟。忘机自有会，何处更安心？
题大笑出门卷送李烟客三首
作者：邓云霄
朝代：明

我已卧游倦，君今始出门。遨游称上客，顾盼尽中原。然诺千金重，防身一剑存。阳关不下泪，任听峡边猿。俱是低眉者，谁为大笑人。才名同入洛，傲骨耻干秦。川陆征途远，湖山引兴新。片言堪赠璧，行矣岂长贫。四方男子事，儿女强牵衣。名岳行应遍，雄心去若飞。泛交投剌易，高调和人稀。揽胜兼怀古，奚囊满载归。
题大笑出门卷送李烟客三首·其一
作者：邓云霄
朝代：明

我已卧游倦，君今始出门。遨游称上客，顾盼尽中原。然诺千金重，防身一剑存。阳关不下泪，任听峡边猿。
题大笑出门卷送李烟客三首·其三
作者：邓云霄
朝代：明

四方男子事，儿女强牵衣。名岳行应遍，雄心去若飞。泛交投剌易，高调和人稀。揽胜兼怀古，奚囊满载归。
题大笑出门卷送李烟客三首·其二
作者：邓云霄
朝代：明

俱是低眉者，谁为大笑人。才名同入洛，傲骨耻干秦。川陆征途远，湖山引兴新。片言堪赠璧，行矣岂长贫。
题天台石梁图为谢苍宇八十又一寿
作者：邓云霄
朝代：明

名山高架石为梁，移在君家玉树堂。霞起赤城悬瀑布，花明华顶落天香。逍遥龙杖超尘界，缥缈星冠立上方。自是仙都多胜侣，碧桃宁独待刘郎。
题天台石梁图祝温瑞明姑丈寿
作者：邓云霄
朝代：明

步入天台远世尘，石梁高险架嶙峋。也知缥缈云中路，惟度逍遥鹤背人。华顶瀑飞青嶂雨，碧桃霞护赤城春。罗浮亦有桥如铁，来往仙踪若比邻。
题孔雀廊和李父母二首
作者：邓云霄
朝代：明

珍禽来自日南天，绚灿朝霞五色鲜。饮啄长廊馀玉粒，逶迤绣羽散金钱。风清竹下迎人舞，春暖花间抱子眠。好听迁莺腾六翮，追随凫舄汉庭前。彩袖翩翩映翠裙，栖迟花县不胜春。画屏曾遇乘龙客，清署今依制锦人。许向鸾凰称小友，笑看鹦鹉避芳尘。主家自有传神句，绮翼华笺得并新。
题孔雀廊和李父母二首·其一
作者：邓云霄
朝代：明

珍禽来自日南天，绚灿朝霞五色鲜。饮啄长廊馀玉粒，逶迤绣羽散金钱。风清竹下迎人舞，春暖花间抱子眠。好听迁莺腾六翮，追随凫舄汉庭前。
题孔雀廊和李父母二首·其二
作者：邓云霄
朝代：明

彩袖翩翩映翠裙，栖迟花县不胜春。画屏曾遇乘龙客，清署今依制锦人。许向鸾凰称小友，笑看鹦鹉避芳尘。主家自有传神句，绮翼华笺得并新。
题孝廉舒再航奇缘册
作者：邓云霄
朝代：明

天上仙舟远问津，芙蓉秋入彩毫新。召公遗爱留芳树，韦氏传经有哲人。八座尚悬冲斗气，三生谁悟探环身？凤池他日迎花使，可寄馀香到海滨。
题尹冲玄社长荡云航
作者：邓云霄
朝代：明

主人閒抱片云眠，高系扁舟竹树巅。风细葛陂摇碧浪，天空太乙泛红莲。蒲帆此日乘潮去，银汉何年取石旋。试问五湖烟水客，得如云外挟飞仙。
题尹冲玄荷花片小舫六首
作者：邓云霄
朝代：明

啸傲江湖自岁年，轻舟一瓣摘红连。主人惯向烟波住，不学天仙学水仙。盈盈秋水坐来清，倒映莲花锦浪明。乘兴寻源那得尽？银潢深处近瑶京。彩虹摇曳挂轻帆，万里星河夜往还。遥望东溟平似镜，青螺一点是蓬山。曾闻佛国有莲台，人向花心结圣胎。莫讶红香浮小艓，前身原在蕊中来。避世曾师河上公，丹砂换骨御罡风。谁言汉广莲舟小？大地元浮月镜中。花片轻盈小似瓢，洛神龙女夹吹箫。仙衣制就裁江练，又剪鲛人几幅绡。
题尹冲玄荷花片小舫六首·其一
作者：邓云霄
朝代：明

啸傲江湖自岁年，轻舟一瓣摘红连。主人惯向烟波住，不学天仙学水仙。
题尹冲玄荷花片小舫六首·其三
作者：邓云霄
朝代：明

彩虹摇曳挂轻帆，万里星河夜往还。遥望东溟平似镜，青螺一点是蓬山。
题尹冲玄荷花片小舫六首·其二
作者：邓云霄
朝代：明

盈盈秋水坐来清，倒映莲花锦浪明。乘兴寻源那得尽？银潢深处近瑶京。
题尹冲玄荷花片小舫六首·其五
作者：邓云霄
朝代：明

避世曾师河上公，丹砂换骨御罡风。谁言汉广莲舟小？大地元浮月镜中。
题尹冲玄荷花片小舫六首·其六
作者：邓云霄
朝代：明

花片轻盈小似瓢，洛神龙女夹吹箫。仙衣制就裁江练，又剪鲛人几幅绡。
题尹冲玄荷花片小舫六首·其四
作者：邓云霄
朝代：明

曾闻佛国有莲台，人向花心结圣胎。莫讶红香浮小艓，前身原在蕊中来。
题巨源王孙宴坐斋
作者：邓云霄
朝代：明

吏隐江南本避名，爱君轩槛有馀清。叩门但见鹤双立，入座微闻磬一声。吹罢凤笙人未老，枕残鸿宝骨偏轻。天潢上接仙源近，好把芙蓉朝玉京。
题张大理荣赠册
作者：邓云霄
朝代：明

荀里曾占瑞，韦经真胜金。箕裘三代业，风木百年心。紫府回鸾诰，玄台捧玉音。当因家庆远，转觉主恩深。
题张氏园白乐天遗石
作者：邓云霄
朝代：明

白傅豪吟片石知，风流馀韵使人思。当年樱柳繁华尽，此日蓬蒿世代疑。卧处岂无醒酒力，移来犹有野云随。主人不洒江州泪，对石空歌长庆诗。
题归咏紫芝卷赠袁前洲南归
作者：邓云霄
朝代：明

振衣轻拂帝京尘，南国烟霞有主人。鹤■盈头归正好，图书满箧未全贫。千金散尽门前客，三秀长留洞里春。自笑劳劳淹薄宦，羡君黄绮不称臣。
题扇头秋江白雁
作者：邓云霄
朝代：明

烟净江天迥，冥鸿自不群。飞回一片雪，叫入万重云。
题报国寺老蟠松
作者：邓云霄
朝代：明

不将鳞鬣舞高岑，怪尔低蟠双树林。岂是毒龙能说法，偶闻真偈顿降心。春深香粉横金界，夜静寒涛绕梵音。借问师游何日返，数枝长偃到如今。
题春满桃蹊册为李父母赋
作者：邓云霄
朝代：明

寻源到处是通津，风静桃蹊不起尘。芳树亦知瞻舜日，深山宁有避秦人。红霞点缀园林艳，绿野涵濡雨露均。百里花茵连锦障，遥传仙令欲行春。
题朱惟四新构峡山清音楼二首
作者：邓云霄
朝代：明

岩栖不用买山金，新构危楼面碧岑。静对飞泉鸣片玉，如听仙乐响空林。潺湲入夜醒尘梦，淅沥乘风和朗吟。最爱禅堂钟磬寂，四山猿鸟尽知音。泠泠瀑布落檐牙，眺听空山静不哗。下界繁声奏丝竹，上方幽韵寄烟霞。流觞曲涧云生岫，洗耳寒潭月印沙。懒向人间称大侠，如君还胜鱼朱家。
题朱惟四新构峡山清音楼二首·其一
作者：邓云霄
朝代：明

岩栖不用买山金，新构危楼面碧岑。静对飞泉鸣片玉，如听仙乐响空林。潺湲入夜醒尘梦，淅沥乘风和朗吟。最爱禅堂钟磬寂，四山猿鸟尽知音。
题朱惟四新构峡山清音楼二首·其二
作者：邓云霄
朝代：明

泠泠瀑布落檐牙，眺听空山静不哗。下界繁声奏丝竹，上方幽韵寄烟霞。流觞曲涧云生岫，洗耳寒潭月印沙。懒向人间称大侠，如君还胜鱼朱家。
题水南叶文学寿母册
作者：邓云霄
朝代：明

清居遥隔水之南，前后长江皎镜涵。风急潮生轻曳白，浪消烟净浅拖蓝。蓬莱凝望如连舍，水月临流别结庵。闻道麻姑停玉辇，江妃龙女尽朝参。
题焦弱侯太史谢墩别墅
作者：邓云霄
朝代：明

龙卧林丘自晏如，名贤遗迹在阶除。荒苔尚印登山屐，细草曾回赌墅车。谁道风流千载尽？笑看风景六朝馀。襟期异代同遐想，挥麈浮云过太虚。
题王太史梅花帐
作者：邓云霄
朝代：明

官阁梅开雪霁时，月斜移影入书帷。暗香浮动谁先觉，祗有庄周蝴蝶知。
题谭子草玄亭
作者：邓云霄
朝代：明

一片冰心隔市廛，闲来卜筑帝城偏。翛然虚室能生白，率尔挥毫学草玄。径外小桥澄水木，檐前远岫澹云烟。问奇载酒谁同醉，妙趣休将醒者传。
题道人房
作者：邓云霄
朝代：明

长廊陷曲房，入院已闻香。阶下彩云驻，垆头姹女藏。吹笙遥跨鹤，驱石尽成羊。何处寻归路，蓬山不死乡。
题陈母贞烈卷
作者：邓云霄
朝代：明

岁晏孤芳凛自持，柏舟堪俪古人诗。镜分鸾影彤帏冷，心苦熊丸白发知。草满青陵飞蛱蝶，水摇班竹映琼枝。怀清不羡秦王筑，直揭吴山作道碑。
题项赠君乡贤册
作者：邓云霄
朝代：明

赠君潜德竟何如，已见门高驷马车。一代斗山归月旦，百年俎豆映籫裾。占星不愧贤人里，列传应烦太史书。欲探仙源拜遗像，双溪东去绕桐庐。
题高枝双鹊
作者：邓云霄
朝代：明

灵鹊集高枝，银汉去几许。羡汝有雌雄，还能渡牛女。
题黄又谦年兄渔桹竹浪斋
作者：邓云霄
朝代：明

一叶烟波世外身，桃花流水问通津。閒来鼓棹游何处？惟访孤山放鹤人。日落风轻任所如，明湖缥缈坐空虚。垂纶百尺元无饵，意在观鱼不取鱼。竹里流泉万玉鸣，清酣枕石漱泠泠。高斋夜夜如寒雨，留得山僧许共听。扶疏翠影罩山烟，细浪如鳞绕砌前。家近兰亭多胜事，流觞此地亦群贤。
题黄又谦年兄渔桹竹浪斋·其一
作者：邓云霄
朝代：明

一叶烟波世外身，桃花流水问通津。閒来鼓棹游何处？惟访孤山放鹤人。
题黄又谦年兄渔桹竹浪斋·其三
作者：邓云霄
朝代：明

竹里流泉万玉鸣，清酣枕石漱泠泠。高斋夜夜如寒雨，留得山僧许共听。
题黄又谦年兄渔桹竹浪斋·其二
作者：邓云霄
朝代：明

日落风轻任所如，明湖缥缈坐空虚。垂纶百尺元无饵，意在观鱼不取鱼。
题黄又谦年兄渔桹竹浪斋·其四
作者：邓云霄
朝代：明

扶疏翠影罩山烟，细浪如鳞绕砌前。家近兰亭多胜事，流觞此地亦群贤。
风前睡
作者：邓云霄
朝代：明

一味南来动绿蘋，北窗高卧上皇人。君看小院千竿竹，较胜长安十丈尘。
风沙诗
作者：邓云霄
朝代：明

莽互疑龙战，风沙白日阴。土囊应破裂，地轴恐浮沈。道路无青草，乾坤半绿林。忧时关百虑，造化若为心。
风雨过鄱湖
作者：邓云霄
朝代：明

飞鸢鸣鹳满鱼梁，怪底篙师太著忙。帆侧湖山如箕荡，雨昏天水更微茫。共传南斗能司命，任尔阳侯自作狂。却笑轻躯同一粟，十年来往犯垂堂。
飓
作者：邓云霄
朝代：明

飓母挂残虹，飙轮战雨工。呼号万窍怒，箕荡四方风。急恐南溟覆，遥怜海舶空。招魂何处角，声咽黑云中。
飞来双白鹤
作者：邓云霄
朝代：明

乘风同矫翮，瘦骨是胎仙。别去冰弦怨，归栖珠树连。吹闻缑氏岭，寒忆帝尧年。可笑人间世，累累自墓田。
飞来寺留题
作者：邓云霄
朝代：明

廿年湖海漫夷犹，频过飞来忆旧游。往日僧徒还岁月，重来陵谷变春秋。犀沉猿去名空在，洞古云深境自幽。欲识西方真面目，寒潭不与峡江流。
飞来船
作者：邓云霄
朝代：明

银潢空阔水潺潺，破浪乘风几日还。好向莲花招太乙，不须更过石帆山。
首夏镜园观涨携酒移舟访陈古民温敏之新居和古民作
作者：邓云霄
朝代：明

地近芳邻笑语闻，青莎翠竹许平分。潮来驱潦浮天地，日落乘舟弄水云。静听渔歌催进酒，更邀河伯共论文。閒身已署江湖长，剩有烟波可赠君。
香淡斋对梅读何凝生寄怀诗赋酬
作者：邓云霄
朝代：明

试索寒梅笑，闲窗独立时。花如平叔粉，人忆水曹诗。影动疑君到，书来慰梦思。赠章何以报，聊折陇头枝。
香淡斋莲池新成净友道人午日自飞来寺回过访小酌同赋
作者：邓云霄
朝代：明

客至呼童整箨冠，别来踪迹梦中看。名山踏遍回龙杖，小院重逢倚石栏。地净一泓元自远，潭清五月亦生寒。蒲觞漫道聊随俗，九节因君起羽翰。
马嵬
作者：邓云霄
朝代：明

广寒游罢舞霓裳，忘却嫦娥不死方。往日誓盟虚七夕，半生恩爱负三郎。军前驻马芙蓉折，剑外闻铃雨夜长。咫尺巫山难入梦，何须远觅水云乡。
马当
作者：邓云霄
朝代：明

共讶马当险，行来自觉平。风波不起处，鹳鹤两和鸣。柁背吴天杳，帆冲楚塞晴。遥听崖叶堕，淅淅助秋声。
高唐道中晚望
作者：邓云霄
朝代：明

齐右流风想至今，幽怀寥落起孤吟。南还暂断思乡泪，北望仍悬恋阙心。禾黍收残寒雀少，牛羊归去野烟深。绵驹歌后无人续，愁听村原处处砧。
鸣琴行送樊孟泰令广昌
作者：邓云霄
朝代：明

子贱宰邑日，鸣琴不下堂。琴中有妙理，坐使庶事康。君今出宰携琴鹤，山水麻姑元不恶。南熏舜殿已曾听，单父清声应继作。客路西风惜别离，停杯立马意迟迟。空囊无物为君赠，聊陈琴趣君当思。琴不在弦不在指，金徽玉轸徒为尔。自古希声属大音，谁知趣在无弦里。有弦有声并有情，八风六律总和平。大弦张急小弦绝，勿以春温等秋烈。明徽善手两相调，游鱼秣马皆娱悦。邑有豪暴君摧之，中弦霹雳随霜飞。岂无贤士在空谷，又奏幽兰与鸣鹿。曲罢遥闻乌夜啼，应怜野哭多孀妻。乌啼天曙飞朝雉，境内遣鳏须料理。立身凛凛同高山，清节冷冷若流水。曲如钩兮虽封侯，不若如弦气更遒。君看美材居爨下，自有识者能相求。行行莫厌为俗吏，但贵不思泉石意。古调今人多不弹，琴心三迭泪潺湲。念我时能操别鹤，愿慎动静加君餐。
麻滩险路
作者：邓云霄
朝代：明

册子澄霜气，沿江木叶纷。滩牙寒喷雪，岩腹暖蒸云。处处逢渔父，行行入鹿群。谁言方外吏，尚愧北山文。
黄叔度墓
作者：邓云霄
朝代：明

汪汪雅量波千顷，寂寂孤坟土一抔。衰草残苔侵古篆，伤心春日飒如秋。
黄塘江上逢立春寄同社诸子
作者：邓云霄
朝代：明

有客伤春感慨多，裁诗江上寄羊何。怀人一夜生芳草，叹世千川怨逝波。去住厌随都市卜，风云须借鲁阳戈。长安衣马花如锦，莫向春江制芰荷。
黎玉涛过访留宿
作者：邓云霄
朝代：明

梁月频年结梦思，凉宵下榻叶心期。升沉总愧千金马，老大同添两鬓丝。婚嫁催人情脉脉，寒暄细语夜迟迟。莫言桑梓过从易，一日三秋即远离。
咏陈孝子庐墓
作者：邓仕新
朝代：明

墓冢枕苫席，□杨凄夜乌。鬼亲双眼泪，万古注江湖。
彭蠡夜渡
作者：邓以赞
朝代：明
体裁：七言律诗

茫茫大浸碧天浮，鼓枻中流暮色稠。八月思归新涨远，九江夜渡故乡秋。怀君道貌频回首，谢客辞烦亦唤愁。西望匡庐横万丈，拟寻半亩学真休。
思归
作者：邓以赞
朝代：明
体裁：五言律诗

星河云气淡，萸菊露华清。宦况慵兼病，乡愁断又生。入秋偏远梦，逐日计归程。南雁空中唳，能禁此夜情。
咏绣球花
作者：邓仪
朝代：明

广庭春日正暄妍，一树名花玉槛前。百颗毳毬谁织就，几枝琼萼露和圆。清华公子夸冰格，雅淡佳人拥雪筵。自是明皇沉醉后，梨园遗种至今传。
春日过绿萝庵遇王驾部叙话赋
作者：邓仪
朝代：明

解组归来筑旧山，新栽五柳荫云关。彤庭载锡褒封诏，白发重跻献纳班。仙履浮香盈绮席，官袍纡锦映朱颜。辰溪灵秘如勾漏，亶觅砂床炼九还。
秦从川重建观鹅亭例赠
作者：邓仪
朝代：明

缅想风流王右军，操觚终日对鹅群。千年旧迹几兴废，徒使游人慨夕曛。怀古读推川上叟，鼎新重勒壁间文。落成更嘱林僧守，不遣山阴道士闻。
题绿萝庵寄希公并致王司马
作者：邓仪
朝代：明

熙春门外鄂城南，古阜丛林锁翠岚。坛净不容纤垢入，禅高那许俗人参。云归虎洞萝阴合，日照龙潭塔影涵。莫怪辞荣王驾部，偏来此地结茅庵。
北山儒隐
作者：邓伯凯
朝代：明
体裁：七言律诗

芒草分畦夹颖区，远携书剑伴云居。四民祈报同乡社，诸老章缝异里闾。泉气冷涵茶灶润，岚光晴照竹窗虚。唔咿隔壁声相应，应有儿孙夜读书。
南畔农忙
作者：邓伯凯
朝代：明
体裁：七言律诗

村南俗不好荒嬉，东作孜孜恐后时。黄犊耕云春起早，绿蓑披雨夜归迟。冠昏有节家常给，赋税无逋吏到稀。过客相逢莫相笑，遗安一念少人知。
古寺晴岚
作者：邓伯凯
朝代：明
体裁：七言律诗

过堂钟罢日三竿，如雾如烟锁佛坛。满地落红春寂寂，上林空翠画漫漫。衲衣频焙薰笼暖，贝叶浓翻讲座寒。安得狂风为吹散，重扶短杖叩禅关。
尖峰樵唱
作者：邓伯凯
朝代：明
体裁：七言律诗

淩晨腰斧履巉岩，采得柴荆日暮还。万树参差横岭畔，数声欸乃出云间。息肩共话投林乐，联步都忘负重艰。独惜栖鸟犹未隐，多应惊起过前山。
悼黎节妇
作者：邓伯凯
朝代：明
体裁：七言绝句

万事消溶花上露，一生清白竹间霜。门闾勿谓无旌表，嬴得浔流姓氏香。
横浦渔舟
作者：邓伯凯
朝代：明
体裁：七言律诗

绿水周遭岛屿孤，扁舟云集晓相呼。潮头起抹才收网，雨脚离山又晒罛。纳税经年粮颇足，得钱竟日酒频沽。今承优诏归来晚，蓑笠何妨作钓徒。
独冈返照
作者：邓伯凯
朝代：明
体裁：七言律诗

孤岛巉岩枕陇隈，耕锄每被夕阳催。一轮红挂疏林杪，几抹光涵乱石堆。客棹落帆饶早宿，渔家收网及晴回。归鸦解识诗人意，犹带黄金背上来。
石桥秋月
作者：邓伯凯
朝代：明
体裁：七言律诗

鞭石为梁枕碧流，山河倒照一轮秋。三冬既免褰裳涉，五夜何须炳烛游。玉兔长生寒影动，彩虹横卧瑞光浮。醉来脱帽思题柱，又恐嫦娥笑白头。
龙穴晓云
作者：邓伯凯
朝代：明
体裁：七言律诗

神物升沉不记年，至今遗迹尚依然。半林叆叇存灵气，一窍穹窿带冷涎。饥豹夜归思隐雾，行人晓起讶炊烟。何如上下从龙去，化作商霖遍九天。
高峰歌
作者：邓体静
朝代：明
体裁：古风

高峰之高高倚天，陡崖纡径云中连。郁樛万木自葱芊，交藤络石相纠缠。黄茆青荻夹道边，妖狐孽虎恣游眠。我来暗桥心悚悁，昼阴如雨失青天。时有群鸟鸣树巅，石齿出路马难前。涧流汨汨沸笙弦，午餐山寨暂息肩。咨诹父老咸云然，边氓病痛此最煎。我思不获谁之愆，乃命工师鸠庶獧。砺斧淬铚各奋坚，芟除攘剔尽弘挻。凿石通泉群力胼，仙飙十月回轻烟。介然道路入云巅，恶木斯拔山花妍。行可尽日马可骈，凶徒敛影如扼咽。从此往来少戈鋋，嗟我力小才戋戋。愿得薰风被四埏，务农息斗无索钱。刀剑为牛耒为弰，使我解带日食恒便便。
过陶外翰题其壁
作者：邓信
朝代：明

陶潜今亦圣之清，五柳柴扉近市城。秋思满天人欲醉，碧云屏裹一箫声。
送萧邑博迁琼州教授
作者：邓信
朝代：明

散袖秋风老一株，美人南去有诗无。六年相问不相见，梦隔城西晓月孤。
南山
作者：邓允燧
朝代：明

列巘争奇出，胜形羡此山。东流千涧汇，南望一屏环。雄作江城镇，初分岭海关。峰头凝紫气，支策愿跻攀。
桃溪书院
作者：邓允燧
朝代：明

寻幽郊外到桃溪，翠荻垂萝景物齐。瀛海有人摇采笔，气吞云梦跨虹霓。洞口桃花下碧池，淩云赋就及当时。甘棠仰止垂高荫，文运新兴政在兹。
桃溪书院·其一
作者：邓允燧
朝代：明

寻幽郊外到桃溪，翠荻垂萝景物齐。瀛海有人摇采笔，气吞云梦跨虹霓。
桃溪书院·其三
作者：邓允燧
朝代：明

胜地桃溪敞陌头，南山佳气蔼亭楼。风传竹韵笙簧奏，波漾霞光锦绣浮。豹变泽文看紫雾，仙才丛桂想千秋。地灵自是人多杰，蹊下芳名万古留。
桃溪书院·其二
作者：邓允燧
朝代：明

洞口桃花下碧池，淩云赋就及当时。甘棠仰止垂高荫，文运新兴政在兹。
碧落洞
作者：邓允燧
朝代：明

巨灵一擘洞天开，古迹磨崖次第裁。石乳乘帘悬画景，山空浮盖倒琼台。遇仙室近消应息，望气岩高往自回。且借清泉供吐纳，机忘是处有蓬莱。
初夏登眺天峰
作者：邓元锡
朝代：明
体裁：五言律诗

江城开宿雨，孤峤共跻攀。龙气留苍壁，莺声响碧湾。危峰斜带郭，幽径曲盘山。不浅东林兴，迢遥未忍还。
别内作六首·其一
作者：邓元锡
朝代：明
体裁：古风

戒尔勿沉忧，沉忧伤人神。木石可剪伐，况此百岁身。我行谨舟车，眠食靡所婴。结交愿鸿硕，问学几日新。岂学道旁草，荏苒随风尘。戒尔息百忧，毋为念征人。
别内作六首·其三
作者：邓元锡
朝代：明
体裁：古风

欲别重回首，戚戚伤我神。高堂及桑榆，累汝难独任。岂独饘粥谋，谅在敬爱深。温存及蚤暮，款款罄素忱。所愧为人子，驱车遥遥岑。望云郁余思，频寄寒暄音。
别内作六首·其二
作者：邓元锡
朝代：明
体裁：古风

昔我少年日，皇皇经四方。况已经壮龄，远图宜自强。风云幸斯会，羽翩今有将。驰驱一系念，夙志俦与偿。甚知功名薄，甚感故意长。拭泪勉为别，白日回回光。
别内作六首·其五
作者：邓元锡
朝代：明
体裁：古风

世界饘粥忧，官烦时事乖。锱铢一失检，丧失未易涯。我秉介然分，仰干非所谐。东山有桑麻，躬耕已焉哉。布荆有遗味，纨绮多馀哀。明农终素心，毋为叹蒿莱。
别内作六首·其六
作者：邓元锡
朝代：明
体裁：古风

古人重出处，今人重高官。官高一失己，高官良独难。极北积冰雪，游子常苦寒。黄金投昏夜，白璧恒见残。我念枲褐温，不愿绮与纨。勿谓行当久，去矣吾将还。
别内作六首·其四
作者：邓元锡
朝代：明
体裁：古风

廿年唯一雏，乃吾亲生之。幼小罹悯凶，忍独鞭以笞。顾念为人父，劳诲时所宜。我非弓冶良，忍使无裘箕。笃爱甚感子，恻若毛里遗。潸然读苦言，涕下不可挥。
别江子
作者：邓元锡
朝代：明
体裁：古风

良农程岁功，丰凶非所谙。良贾经储积，利钝皆所甘。曾以水旱故，弃捐任与负。曾以贸易薄，弃捐丝与布。十年经世业，料理亦有素。奈何乘軿辀，中逵思改骛。人生各有职，治职各以勤。永诵蟋蟀篇，忾然念先民。
古诗送王子仁
作者：邓元锡
朝代：明
体裁：古风

嘘物宁非风，风劲物乃戕。驾车宁非马，马疾车以僵。百兽伏驺虞，众禽景鸾凰。岂无鹰隼姿，搏鸷难为良。
杂言别傅陈二友
作者：邓元锡
朝代：明
体裁：古风

羲娥无停毂，青阳忽朱明。柔条奋翘柯，原隰何青青。往者日以徂，来者日以荣。嗟余至寡劣，希圣徒有营。迈往信不力，逾觉时序倾。我身所以立，岂不恃友生。奈何同心侣，中道各有程。戚戚增纡思，薄言寄深情。
元夕和罗杓受
作者：邓务忠
朝代：明

却逢佳节又正元，月皎风清夜色浑。往事不堪从古说，孤怀真可对春论。千场闹鼓谁今夕，一路悬灯羡此村。独有闭门多病叟，遥从羁旅醉清言。
圣驾关城恭纪
作者：邓务忠
朝代：明

巍峨雉堞耸神京，玉辇巡游荷圣情。百二龙蟠宁恃险，三千虎旅已成城。山河迢递瞻佳丽，云物雍熙见治平。震叠已知先率土，请缨何事更书生。
贺何印尼之官迎养
作者：邓务忠
朝代：明

南宫起草旧称贤，伦镜新披喜共传。韦氏一经来岭峤，伯鸾偕隐出旴川。贪趋子舍云同远，笑捧仙花露更妍。想见瑞光迎彩鹢，寿星还逐使星悬。
题冯五鸠中翰集卷
作者：邓务忠
朝代：明

烟霞占绝迥尘棼，洞里书藏草色薰。隐并鹿门瞻紫气，光分藜阁付青云。琅函日丽恩初被，瑶瑟春深兴不群。最是披怀欣令子，遥从岭外挹清芬。
仪真道中见桃花盛开感而赋之
作者：邓原岳
朝代：明
体裁：古风

偪侧何偪侧，行尽江南又江北。二月桃花烂漫开，灿若朝霞弄春色。今年苦雨花较迟，江北不如江南时。但愿春风随转毂，到处花开迎马足。
元夕宴烟雨楼
作者：邓原岳
朝代：明
体裁：七言律诗

萧萧宿莽暧空洲，杰阁平临湖水头。火树正当春夕永，星桥还带暮云流。疏钟月落僧归院，平墅风高客倚楼。此地相逢判一醉，良宵樽俎暂淹留。
册立皇太子礼成志喜
作者：邓原岳
朝代：明
体裁：五言排律

彤庭开黼座，宝册下青宫。众意归元子，天心启圣衷。岐嶷真异质，仁孝自家风。学以承华进，人非博望通。十年虚睿眷，此日仰宸聪。礼乐铺张别，衣冠拜舞同。宠应均内外，泽已遍疲癃。佳气时辉映，祥云更郁葱。策无劳四皓，计或藉群公。九庙歆天表，千方想宅中。小臣瞻拜切，望断日华东。
江上别徐惟和兄弟
作者：邓原岳
朝代：明
体裁：七言绝句

驿路风吹杨柳枝，江云江草不胜悲。也知远道终须别，借得离筵驻片时。
流河阻风
作者：邓原岳
朝代：明

客思正无赖，流河日夕风。柳迷津路合，云散驿楼空。鼓角心堪折，关山信不同。平生萧瑟意，半是道途中。
澄江道中
作者：邓原岳
朝代：明
体裁：古风

岁晚厌行役，单车岂遑处。衾冷不成寐，出门复何许。雪霁天色寒，风急江声怒。何处落梅花，徘徊日将暮。
石门
作者：邓原岳
朝代：明
体裁：七言绝句

层层迢递水潺潺，岚翠淋漓杳霭间。客子不知天万里，搴帷疑作建溪山。
鸡足山歌
作者：邓原岳
朝代：明
体裁：古风

叶榆水从山脚流，点苍鸡足皆神丘。东西对峙争奇绝，翩翩灵迹垂千秋。我闻鸡足之山原净土，迦叶授衣即其处。禅宗正印信难求，释氏遗踪或可睹。相传八月佛放光，轮囷五色还非常。琳宫绀宇不知数，浮屠宝刹凌苍苍。我来登览多所历，烟雾冥冥恍相失。披径先寻兜率庵，扪萝直上袈裟石。江风吹云雨如注，猢狲梯滑不可度。大悲阁在山之颠，下视群峰互吞吐。须臾雨散云亦开，指点遥山青翠来。丽江雪山白炤眼，茫茫洱海浮银杯。舍身崖峭多虎迹，仙棋石上草花碧。拜佛崖悬千仞冈，曹溪泉冷成丹液。华首门扃亦已久，昔时衣钵今何有。洞天寂寂云四封，层峦半壁苔衣厚。俯瞷下方亦可怜，幻成百里兜罗绵。我心亦作空明想，便知钵里开青莲。山雨初收还吐云，白毫光里气氤氲。偶从洞府寻真诰，便叩天门谒帝君。幡影摩空虹掩映，香烟吹雾鹤缤纷。尘心未尽空惆怅，绛节瑶笙杳不闻。
黄鹤楼二首·其一
作者：邓原岳
朝代：明
体裁：七言律诗

高楼突兀倚层颠，汉沔豪华在目前。山引凤凰云漠漠，洲迷鹦鹉草芊芊。帆樯出没烟波外，铃铎依稀霄汉边。果有真人吹铁笛，不妨参驾学神仙。
黄鹤楼二首·其二
作者：邓原岳
朝代：明
体裁：七言律诗

形势分明控楚都，天中鹤驭远相呼。江山胜概还今古，词赋风流更有无。郢树曲连云梦泽，汉川遥接洞庭湖。凭栏一望生惆怅，零落当年笑霸图。
尘
作者：邓善
朝代：明

帘外纷纷惹舞衣，暗浮明镜拂重帏。牙床积处沈香细，罗袜生时独步微。南陌风飘花共散，东城天静霭连飞。谁知林下栖迟者，独掩衡茅为息机。
无弦琴
作者：邓善
朝代：明

朱弦不具锦囊盛，几度空携月下行。天水断纹看有影，峄阳焦尾听无声。竹边每恨徽金冷，石上空怀漱玉清。只恐茂陵多病后，那能一曲寄钟情。
梅魂
作者：邓善
朝代：明

芳魂寂寂倚春魁，厌听孤城画角哀。笛影空中寻月伴，衣香水上候风来。曾临东阁教诗兴，更入罗浮彻梦回。只恐清芬易消歇，惟馀玉骨瘗苍苔。
游丝
作者：邓善
朝代：明

一发风吹何处依，溶溶曳曳舞轻微。桑间向晓新蚕吐，池上先秋断藕飞。系柳缕萦江客棹，牵花影落玉人机。更看几处残丝细，飘泊东西游子衣。
白雁
作者：邓善
朝代：明

相呼相唤度衡湘，万里排空曳粉光。江上联翩冰色浅，雨中嘹唳玉声长。芦花伴影欺寒月，秋水翻翎胜早霜。飞入上林霄汉近，也随鹓鹭缀班行。
睡蝶
作者：邓善
朝代：明

穿林采采日初昏，欲化庄生向漆园。已被香云邀入梦，不堪疏雨湿残魂。芳须半捲金缠缕，粉翅微开玉戛痕。醒后更无梁苑思，只探花竹数家村。
九仙招鹤
作者：邓如昌
朝代：明

楼对仙山九子峰，峰头仙鹤舞东风。羽衣独去餐瑶草，素翮飞来傍主公。古洞云浮相掩映，丹台花发共葱茏。推床瞩望空尘世，鹤背飘飘路可通。
洲头夕照
作者：邓如昌
朝代：明

蹑屐登高纵远眸，洲南景色晚悠悠。渔翁醉入芦花岛，樵子声喧古渡头。绕槛烟霞千里共，空江风月一囊收。羡鱼不禁临渊叹，冉冉韶光早下钩。
云台山
作者：邓子龙
朝代：明
体裁：古风

万山高处云结台，崔嵬鼎力真奇哉。穿岩出洞二十里，宝塔三五涧中起。巨木枯藤石上生，夜来挂月朝飞雨。石钟石鼓数声静，野猿时笑烟霞来。乘风步虚一搔首，白云散尽青天开。天门玉籁天孙语，织女银河罢机杼。下界山神知我来，功成羽化蓬莱主。
自题联
作者：邓子龙
朝代：明
体裁：联

百战归来，剩得鬓边白发；千金散尽，惟留江上青山。
镇南楼
作者：邓子龙
朝代：明
体裁：古风

丈夫生世间，岂为儿女谋。纲常七尺躯，何不觅封侯。仗剑眼空天下事，浩然之气凌青霄。百战身披数十痕，手开双石三夺槊。义胆忠肝格鬼神，叱咤咆哮走雷电。醉来解带大树眠，诗成落笔扬雄辩。君不见滇南财竭苦用兵，遐天耳目遥金殿。永平夫少妇运多，腾阳米贵彝金贱。潞江初瘴鸟不飞，猛林旧垒乌欲啼。晓传露布晚报警，平民疲困何时醒。愿将一战百蛮空，笑谭颠倒乾坤整。
观太学石鼓歌
作者：邓宗龄
朝代：明
体裁：古风

朝从子佩入成均，戟门翼室观嶙峋。朴然古貌列两壁，云是石鼓王者迹。古画诘曲几千秋，苔藓为衣云物帻。鸟剥虫雕迹未湮，古今读之人太息。周道仳离我心伤，宣王烈烈恢皇纲。吉日车攻修训典，纵横輘轹岐之阳。笼山络野布罘网，风毛雨血神飞扬。九夏驺虞奏六成，匠石作歌史作铭。桓桓武武势维竞，君子有闻征无声。石气絪缊含太始，鸾翔凤舞翩斯起。剜苔剥藓见前朝，中兴此迹自明主。大吕元英岂足多，周彝商鼎差堪拟。祇今天子重大阅，石鼓石鼓宁磨灭。
南涧寺
作者：邓定
朝代：明
体裁：七言律诗

诸天楼阁倚层空，下视扶桑积水东。山色润含乌石雨，钟声遥度海门风。万家井灶炊烟白，几处江城返照红。闻道讲师曾说法，昙花飞绕梵王宫。
句
作者：邓定
朝代：明
体裁：句

松窗朝听雨，石碓夜舂云。涧光接树影，石甃沁□□。野水流花出，松云载雨还。看山曾到寺，隔水忽□□。
善溪徐无用山房
作者：邓定
朝代：明
体裁：五言律诗

幽居多野况，麋鹿自为群。水向双溪出，山从绝顶分。松窗朝听雨，石碓夜春云。我亦逃名者，相期避世氛。
江上送客
作者：邓定
朝代：明
体裁：七言绝句

别酒临行醉未消，绿杨何处系兰桡。知君最是相思处，月落江头夜半潮。
积芳亭啖蜜红荔支分得药名
作者：邓庆寀
朝代：明
体裁：古风

袒卧桂枝林，红云实已美。酸浆犹殢入，馀甘遂溢齿。寒冰片片飞，丹液巨胜尔。残香附筠笼，掷地黄间紫。剧谈幸从容，天半夏云起。预知佳味深，早当归故里。
雾居园啖中冠荔支
作者：邓庆寀
朝代：明
体裁：古风

火山出未久中冠，继其后裛露蒂犹。青绿衫裼红袖齿，颊有馀酸膏腴尚。未厚措大性所宜，拿攫不停手琴瑟。虽未调亦已胜瓦，缶酸尽回微甘佳。境渐入口岸帻发，浩歌孤月上高柳。
高景倩斋头啖矿玉荔子各赋汉人姓名
作者：邓庆寀
朝代：明
体裁：古风

夏季布华筵，矿玉陈蕃枝。轻黄香四座，殷朱浮青丝。出井丹液凉，雪窦融凝脂。杨卢植上苑，桃李广西陂。未若三伏生，微寒朗侵肌。吾曹操彩笔，挥霍光陆离。馀甘宁可忘，向子长相思。
君山歌
作者：邓应奎
朝代：明
体裁：古风

八闽丘壑称奇绝，万嶂千岩争巀嵲。灵石朝飞鲸海烟，支提夜锁龙宫月。七台秋晓碧天空，幔亭日夕翠微重。卧游行乐那能尽，伟眺奇观未易穷。别有君山相向起，青峦双峙披莲蕊。遥看直指亘天标，回望结根维地纪。绝巘阴岑类削成，峭壁隆嵷堪仰止。仰止苍崖生羽翰，登临朱夏怯衣单。层冰万里何劳问，坠露三英若可餐。东峰半拂梢云丽，西岭平分规月团。西岭东峰苍雾里，云开月落曦阳举。铃铃金策共攀跻，霏霏紫霭时延伫。林晖壁彩自氤氲，灵境仙踪何处所。仙踪髣髴赤须游，灵境过逢元俗侣。赤须元俗坐相邀，石髓璚浆路不遥。宗文琴调声偏远，谢公屐齿兴初饶。不似衡山寻石囷，还如岳涧度危桥。有时肆目平皋迥，有时极听幽原静。悬泉飞练泻岚光，灌木成帷迷日影。阳阿慕椹鹿麋驯，阴椒摘鲜鼯鼪骋。雪中秀色想峨眉，霞外高标忆台岭。高山秀色眇难扳，亭亭角立紫霄间。千秋佳胜常纡结，百里关河空郁盘。谁言神异虚图史，谁知文藻重江山。江山王气难销歇，文藻精英堪勃发。匣中青剑采如虹，握底元珠光似月。词赋应传子墨名，齿牙不让君卿舌。待将移檄起山灵，待看绂冕兴人杰。却笑当年说筊山，不观双掌并双阙。
游泐溪石室
作者：邓庠
朝代：明
体裁：古风

频年役簿书，偶此息尘鞅。出城松径阴，刺水秧针长。骄阳蒸初夏，渐有踏冰想。石室泐溪上：一窍透天盎。襄公屹崇碑，乐事传自曩。曲窦绕禅床，张炬穷幽赏。苔痕步屟轻，岩溜琮琤响。出洞濯清风，修然天籁爽。可当真都游，佳境幸无党。
苍梧江行
作者：邓庠
朝代：明
体裁：五言律诗

残雨滴疏梧，苍江水墨图。暮云迷岛屿，沙鸟宿菰蒲。路险忧群盗，民贫望赐租。王师何日下，一为扫榛芜。
咏何节妇
作者：邓彦良
朝代：明

地老天荒亘古今，桑田沧海几浮沉。千年井水无风浪，犹是斯人守义心。
咏赵烈女
作者：邓彦良
朝代：明

烈女何曾更二夫，守身唯死是良图。风颓俗污兵尘里，一段纲常赖尔扶。
缺题
作者：邓志谟
朝代：明

风扫桃花片片飞，夜阑不寐倚屏围。声声杜宇催归去，不向郎啼向妾啼。
次邓颙龙山月色诗韵
作者：邓承第
朝代：明

崭然山势俨龙蟠，头角淩空瘦骨寒。极目云收千里霁，舒怀霞散八方宽。银河带露泻清影，铁岸参霄壮翠峦。为爱草堂多景色，夜深吟罢倚栏看。
厓山吊古
作者：邓文宪
朝代：明

千万貔貅共汩波，运移无奈羯胡何。青山锁雾含冤重，白浪飘风洒泪多。庙食更新今殿宇，忠魂原照此山河。厓门咫尺纲常地，未许春深长薜萝。
题王君静斋崇慕堂
作者：邓文宪
朝代：明

高堂无处觅音容，一室萧然倚墓东。昧旦香烟闻宿鸟，清霄灯影照吟虫。百年继述悬心曲，几度冠裳焕目中。一出三年归未得，可堪惆怅对秋风。
赠凤凰山咸庵禅丈，庵名凰巢
作者：邓旭
朝代：明
体裁：五言律诗

万绿藏深壑，苔龛路几层。侧身同蚁进，牵臂学猿腾。累重缘留发，栖幽欲妒僧。半生迟引退，应悔镂春冰。
钱塘看潮
作者：邓旭
朝代：明
体裁：古风

夜发富春江，午缆钱塘岸。不见当时射潮者，天际烟波空浩瀚。须臾海门走匹练，白虹蜿蜿吐长线。渐看鳌背负山来，汹涌顿令天地变。龙吹笛，鼍击鼓，冯夷天吴江上舞。万斛舳舻如败叶，怒涛一卷送平浦。伊昔惟闻东流之水无尽期，沃焦澒洞为漏卮。云何已逝壑，而有还源时。应是伍胥文种恨不灭，无路叩天气填咽。故教雪浪排长空，古今嘘吸无时绝。
丰湖晚步同黎惟和赋
作者：邓时雨
朝代：明

长江宛转入湖清，十里波光见月明。隐隐暮烟三岛没，漪漪流水两桥平。隔林香霭疑禅定，曲岸风回送水声。芳树斜阳无限思，堤边孤舸有桡鸣。
九日同梁思立王正之诸子集诃林湛上人方丈得黄字
作者：邓时雨
朝代：明

萧寺过逢共举觞，无边秋色入重阳。菩提带雨犹分翠，菊蕊含霜半吐黄。趺坐漫思参大乘，翻经聊复礼空王。胜游祇为开莲社，何用登高落帽狂。
厓山吊古
作者：邓时雨
朝代：明

厓海波涛万派流，宋家曾此覆王舟。君臣空切强元齿，天地谁堪社稷忧。春尽杜鹃犹迸血，时来社鼠亦深谋。悠悠易代成悲感，慷慨还怜国士愁。当年谁共戴祥兴，只道存孤计未能。一旅不支徒愤切，三军何事畏冯淩。风翻巨舶衣冠尽，月照寒厓草木矜。土宇中原无限地，独将濒海造王陵。
厓山吊古·其一
作者：邓时雨
朝代：明

厓海波涛万派流，宋家曾此覆王舟。君臣空切强元齿，天地谁堪社稷忧。春尽杜鹃犹迸血，时来社鼠亦深谋。悠悠易代成悲感，慷慨还怜国士愁。
厓山吊古·其二
作者：邓时雨
朝代：明

当年谁共戴祥兴，只道存孤计未能。一旅不支徒愤切，三军何事畏冯淩。风翻巨舶衣冠尽，月照寒厓草木矜。土宇中原无限地，独将濒海造王陵。
同黎惟敬梁思立梁少伸林开先过流霞岛
作者：邓时雨
朝代：明

步屧穿林不易逢，幽花细柳自茸茸。阴崖险僻藏深洞，曲径逶迤有秘踪。鸟雀昼喧依古木，岚霞秋爽散疏松。从知境界红尘隔，别有蓬莱若个峰。
咏梁氏镜林
作者：邓时雨
朝代：明

新亭结构散湖光，一派晴沙映石梁。倚槛云来芳树合，开帘风度芰荷香。波澄似见鱼龙窟，市远长邻水竹乡。更泛扁舟明月夜，棹歌还听和沧浪。
夏日社集梁仲登诃林别业得幽字
作者：邓时雨
朝代：明

翠竹疏花一径幽，新开莲社傍林丘。有时钟磬声犹度，亭午云霞静欲流。久坐顿忘龙树寂，玄谈何必虎溪游。追欢正喜群才集，竟日琴尊可共酬。
奉浮葛二仙入祀朱明馆
作者：邓时雨
朝代：明

仙踪到处表名山，留得蓬壶在世间。金骨再逢生羽翼，珠宫重到寄跻攀。沧桑不尽嗟千劫，岁月从前足大还。矫首朱明受真诀，却因灵境扣玄关。
峡山飞来寺
作者：邓时雨
朝代：明

峡束一江流，冥搜寄此邱。树藏猿洞隐，松老鹤窠留。扫石残碑认，封苔曲磴幽。梁萧遗幻迹，于此觅奇游。路入半云中，孤亭倚碧空。阴厓多蚀藓，远树混鸿濛。望望山无尽，依依景不穷。尘寰今一隔，吾欲御天风。
峡山飞来寺·其一
作者：邓时雨
朝代：明

峡束一江流，冥搜寄此邱。树藏猿洞隐，松老鹤窠留。扫石残碑认，封苔曲磴幽。梁萧遗幻迹，于此觅奇游。
峡山飞来寺·其二
作者：邓时雨
朝代：明

路入半云中，孤亭倚碧空。阴厓多蚀藓，远树混鸿濛。望望山无尽，依依景不穷。尘寰今一隔，吾欲御天风。
怀南园五先生
作者：邓时雨
朝代：明

五子当年擅粤台，翩翩曾拟建安才。词场砥砺前茆进，石室深藏削竹来。聚散古今成梦寐，风流簸荡见琦瑰。南园再到寻幽胜，抚景能无首重回。
拙清楼同梁公实夜谈
作者：邓时雨
朝代：明

楼前山色散晴曛，兰气飘香座上闻。藻思中原谁并驾，诗名海内独怜君。问奇远过能携酒，开径频来只论文。相对清宵明月满，碧天凉籁散江云。
浮邱八景 其一 紫烟楼
作者：邓时雨
朝代：明

杰阁凌空入紫烟，星辰森护列檐前。鸟飞天外千山尽，一眺乾坤俯八埏。
浮邱八景 其七 听笙亭
作者：邓时雨
朝代：明

缥缈云中若有声，恍疑王子学吹笙。孤亭寂寞浮舄畔，千载犹传伊洛名。
浮邱八景 其三 珊瑚井
作者：邓时雨
朝代：明

仙翁炼得九真成，异域珊瑚海上擎。井冽尚甘遗甃在，涓涓犹许汲深清。
浮邱八景 其二 晚沐堂
作者：邓时雨
朝代：明

金马词臣出案章，手开灵境日徜徉。春风烂漫开桃李，绝胜当年绿野堂。
浮邱八景 其五 留舄亭
作者：邓时雨
朝代：明

真人上界骖鸾去，双舄曾遗向此山。莫道阜乡非昔日，蓬莱清浅又人间。
浮邱八景 其八 挹袖轩
作者：邓时雨
朝代：明

浩歌天地自何年，幽敞高轩紫翠边。五月林塘梅雨过，香风先动一池莲。
浮邱八景 其六 朱明馆
作者：邓时雨
朝代：明

罗浮山下是朱明，一入朱明紫气生。羽景洞中开日月，玉笙吹送隔林声。
浮邱八景 其四 大雅堂
作者：邓时雨
朝代：明

太史藏书开石室，超然云构傍丹邱。追思雅颂成周日，海内争誇共唱酬。
浮邱八景·紫烟楼
作者：邓时雨
朝代：明

杰阁凌空入紫烟，星辰森护列檐前。鸟飞天外千山尽，一眺乾坤俯八埏。金马词臣出案章，手开灵境日徜徉。春风烂漫开桃李，绝胜当年绿野堂。仙翁炼得九真成，异域珊瑚海上擎。井冽尚甘遗甃在，涓涓犹许汲深清。太史藏书开石室，超然云构傍丹邱。追思雅颂成周日，海内争誇共唱酬。真人上界骖鸾去，双舄曾遗向此山。莫道阜乡非昔日，蓬莱清浅又人间。罗浮山下是朱明，一入朱明紫气生。羽景洞中开日月，玉笙吹送隔林声。缥缈云中若有声，恍疑王子学吹笙。孤亭寂寞浮舄畔，千载犹传伊洛名。浩歌天地自何年，幽敞高轩紫翠边。五月林塘梅雨过，香风先动一池莲。
浴日亭
作者：邓时雨
朝代：明

踏上孤亭望大荒，金乌濯曜起扶桑。东分岛屿三山出，南尽波涛百粤长。极浦渔舟随出没，半空人语落沧浪。危栏徙倚星辰近，指顾明霞映水光。
海珠
作者：邓时雨
朝代：明

盈盈一水隔尘寰，闻道摩尼化此山。翠竹萧疏开绀殿，绿萝垂阴护禅关。未能听法诸天到，且得逢僧半日閒。惭愧昔贤灯火地，至今功德满人间。
游海珠寺
作者：邓时雨
朝代：明

弭棹寻江寺，禅房坐夜阑。杯停山吐月，境寂海生寒。树影中流见，鱼灯隔浦看。禅心如欲證，聊此得盘桓。
罗浮山
作者：邓时雨
朝代：明

四百峰峦杳霭中，飞云高峙倚苍穹。下临溟渤寒涛迥，望入云霞曲径通。石洞霏烟迷窈窅，涧泉湿雨滴空濛。葛洪久是栖真处，灵气千秋寄海东。
花朝集黄幼彰欣赏亭得泉字
作者：邓时雨
朝代：明

坐爱韶光二月天，几逢幽赏习池边。花明雨后垂清露，柳亸风前弄翠烟。风雅总高金马客，疏狂应笑竹林贤。共欢斗酒襟期合，啜茗犹分石上泉。
西樵山
作者：邓时雨
朝代：明

与君略说西樵胜，隐隐山藏几万家。竹径晓烟犹稼穑，茗园春雨足生涯。上方钟磬僧初定，幽望萧森路不赊。窟宅仙灵还可问，好携藜杖历谽谺。西望神山控海滨，诸峰罗列斗嶙峋。千盘磴道云门入，十里烟村树杪匀。飞翠浮空仙径晚，乱红一遍锦岩春。由来此地高寒最，不见长安万斛尘。
西樵山·其一
作者：邓时雨
朝代：明

与君略说西樵胜，隐隐山藏几万家。竹径晓烟犹稼穑，茗园春雨足生涯。上方钟磬僧初定，幽望萧森路不赊。窟宅仙灵还可问，好携藜杖历谽谺。
西樵山·其二
作者：邓时雨
朝代：明

西望神山控海滨，诸峰罗列斗嶙峋。千盘磴道云门入，十里烟村树杪匀。飞翠浮空仙径晚，乱红一遍锦岩春。由来此地高寒最，不见长安万斛尘。
谒李忠简公祠
作者：邓时雨
朝代：明

万顷沧波上下浮，天开奇胜即丹丘。三朝俎豆威仪在，异代勋名竹帛收。日上海门腾紫气，风生洲渚散清秋。瞻依砥柱中流地，弭棹云房竟日留。
七松堂
作者：邓本元
朝代：明
体裁：五言律诗

有美七松堂，松阴古道旁。轻风翻翠浪，馀韵泻银簧。节驻皇华使，香浮白玉觞。堂堂迎送地，谁是却金郎。
孝子石
作者：邓本元
朝代：明
体裁：七言绝句

宋相半危神石堕，孟姜一哭长城倾。也知雷震妖狸火，天为流传孝子名。
资圣寺
作者：邓本元
朝代：明
体裁：七言绝句

城北琳宫梵宇多，閒寻曲巷转委蛇。醉翁有句无题处，苏步桥头自笑歌。
七夕三首
作者：邓林
朝代：明

七夕如常夜，双星故隔河。浪传牛饮渚，谁见袜凌波。天上人难识，世间巧自多。欲将圆缺意，对月问嫦娥。迢递天河路，飘摇博望槎。仙郎犹有妇，荡子可无家。度日忧王事，逢秋感岁华。乡心成百折，城鼓已三挝。夜久银河转，天空玉露零。遥怜儿女辈，独看斗牛星。雁断沉书浦，萤流拜月亭。何当乘兴去，共蹑凤凰翎。
七夕三首·其一
作者：邓林
朝代：明

七夕如常夜，双星故隔河。浪传牛饮渚，谁见袜凌波。天上人难识，世间巧自多。欲将圆缺意，对月问嫦娥。
七夕三首·其三
作者：邓林
朝代：明

夜久银河转，天空玉露零。遥怜儿女辈，独看斗牛星。雁断沉书浦，萤流拜月亭。何当乘兴去，共蹑凤凰翎。
七夕三首·其二
作者：邓林
朝代：明

迢递天河路，飘摇博望槎。仙郎犹有妇，荡子可无家。度日忧王事，逢秋感岁华。乡心成百折，城鼓已三挝。
七月十五夜对保安对月二首
作者：邓林
朝代：明

万里关山月，看看四度圆。多情照孤寂，无酒对婵娟。在处鸣砧杵，谁家度管弦。城南多思妇，此际未成眠。练练飞明镜，亭亭转玉盘。山河微有影，蟾兔不胜寒。塞外犹为客，闺中正倚阑。清光随处有，千里思同看。
七月十五夜对保安对月二首·其一
作者：邓林
朝代：明

万里关山月，看看四度圆。多情照孤寂，无酒对婵娟。在处鸣砧杵，谁家度管弦。城南多思妇，此际未成眠。
七月十五夜对保安对月二首·其二
作者：邓林
朝代：明

练练飞明镜，亭亭转玉盘。山河微有影，蟾兔不胜寒。塞外犹为客，闺中正倚阑。清光随处有，千里思同看。
上天竺游回道上与 陈、夏、毕、朱、马、祝、郑 联句
作者：邓林
朝代：明

夜宿招提境，晨辞佛国山。马回知路熟，客去喜僧闲。梵刹钟初歇，人家门尚关。幽禽鸣上下，曲涧响潺湲。露拂衣裾湿，苔侵屐齿斑。白云横洞口，红日射林间。湖水玻璃瑩，霜枫玛瑙殷。物华怜景好，诗思愧余悭。要尽登临兴，宁辞步履难。扶持劳仆从，宝石更跻攀。
上天竺游回道上与 陈、夏、毕、朱、马、祝、郑 联句
作者：邓林
朝代：明
体裁：五言排律

夜宿招提境，晨辞佛国山。马回知路熟，客去喜僧闲。梵刹钟初歇，人家门尚关。幽禽鸣上下，曲涧响潺湲。露拂衣裾湿，苔侵屐齿斑。白云横洞口，红日射林间。湖水玻璃莹，霜枫玛瑙殷。物华怜景好，诗思愧余悭。要尽登临兴，宁辞步履难。扶持劳仆从，宝石更跻攀。
东瓯送别
作者：邓林
朝代：明

五雨摇风宿雨晴，万艘鸣橹海潮平。楼台烟树东瓯景，山水舟车北客程。绿酒红亭销别恨，银笺彩笔写离情。明时正亦需胶鬲，未许鱼盐老此生。
东皋为上海潘祥赋
作者：邓林
朝代：明

君住东皋五亩坡，春来景致问如何。扶桑日上晨光好，杨柳风回淑气多。村北村南鸠唤雨，社前社后燕寻窝。一言难尽田家乐，请诵康衢击壤歌。
中秋夜保安对月二首
作者：邓林
朝代：明

久客逢佳节，幽怀满素襟。一年今夜月，千里故乡心。酒谩和愁饮，诗聊遣兴吟。谁家思寄远，风外起清砧。风露满天清，今宵月倍明。姮娥如有意，羁旅亦多情。河汉双星隔，关山一雁鸣。胡为叹离索，且把玉壶倾。
中秋夜保安对月二首·其一
作者：邓林
朝代：明

久客逢佳节，幽怀满素襟。一年今夜月，千里故乡心。酒谩和愁饮，诗聊遣兴吟。谁家思寄远，风外起清砧。
中秋夜保安对月二首·其二
作者：邓林
朝代：明

风露满天清，今宵月倍明。姮娥如有意，羁旅亦多情。河汉双星隔，关山一雁鸣。胡为叹离索，且把玉壶倾。
乐志斋
作者：邓林
朝代：明

登山志采玉，入海志探珠。人各有所志，志异乐亦殊。若人志耕桑，早卜田园居。花竹秀五亩，负郭多膏腴。方春东作兴，僮仆耕且锄。西成多黍稌，高廪丰积储。为酒聚亲宾，烹羔鲙池鱼。醉后陶然乐，击壤歌康衢。自誇生此世，有幸逢唐虞。既为尧舜民，不乐复何如。
乐静堂为春长馆羽士陆处勤赋
作者：邓林
朝代：明

蓬门一径入烟霞，云是山阴道士家。除地作坛朝紫极，拥炉看火炼丹砂。鹅群只换羲之帖，蟹眼时烹陆羽茶。我亦人间无事者，故来同赏碧桃花。
九峰琴趣轩为赵性中赋
作者：邓林
朝代：明

排闼芙蓉开朵朵，浮岚飞向窗前堕。窗下幽人澹世情，横琴静对山光坐。日长万虑俱消沉，当窗一曲太古音。潇湘云水鹤秋唳，风雨江湖龙夜吟。世间罕有钟期辈，此时意趣谁能会。流水高山犹有音，无弦更在琴之外。游心直到溟涬天，文王宣父俱在前。世外嚣尘无一点，惟见九峰青苒苒。
书子勉肯肯斋卷
作者：邓林
朝代：明

肯肯名汝斋，望汝复望天。汝肯天不肯，命也何尤焉。天肯汝不肯，是乃谁之愆。吾宗积厚德，其来已多年。上愿天降祥，下期子□贤。天尚从人愿，汝胡不勉旃。
书陈处士墓铭卷后
作者：邓林
朝代：明

谁述祈阳季子铭，凤凰山下表佳城。一言难尽生前德，千载长留死后名。天赋颜回那在寿，泪于羊祜本无情。不知埋恨重泉里，宿草春风几度生。
乾坤一草亭为江都罗谨文赋
作者：邓林
朝代：明

乾坤纳纳浩无穷，万有都归逆旅中。两物鴳鹏谁大小，百年乌兔自西东。琴书晓润红蕖雨，窗户秋含翠蓧风。此际好怀何处看，吟边遥忆浣花翁。
二月九日大驾北巡赋诗纪事
作者：邓林
朝代：明
体裁：五言排律

虎卫三千士，龙旗十二辰。两京严古制，六载重时巡。宿雨开新霁，青阳届仲春。钟山浮王气，辇路动香尘。河岳提封旧，车书制度新。覃恩深似海，过化速如神。寿域熙民物，贞符叶凤麟。太平无以报，愿效华封人。
云中古刹
作者：邓林
朝代：明

云山千叠郁苕荛，萧寺年深绀宇凋。横砌断碑苔藓合，摩挲犹可认南朝。
云村梁纹涧惠茶酝以诗答之
作者：邓林
朝代：明

雪夜乘舟访戴逵，酒醒茶罢兴阑时。可人家在村头住，邂逅相逢似故知。
云林清隐为朱晟赋
作者：邓林
朝代：明

吾家住在白云乡，竹树阴阴护草堂。此景若从图画看，可人惟有米元章。
僦屋里仁坊
作者：邓林
朝代：明

谪居何处好逍遥，仁里深深远市嚣。夜色满帘湖上月，秋声到枕海门潮。上林鹓侣空相忆，南浦鸥群苦见招。覆载无私天地德，暂容閒散在渔樵。
儒士董宗器相闻曾未识面以诗来贶依韵答之
作者：邓林
朝代：明

经济才名满士林，不知何事久湮沉。鹤传书去青冥阔，龙抱珠眠碧海深。对月有怀扳桂子，看春无那惜花心。神交久矣人难见，谩把吴歌和越吟。
光风转蕙
作者：邓林
朝代：明

楚畹佳人翠袖长，妖娆无奈晚风凉。幽怀自惜持贞独，肯藉吹嘘散异芳。
克己斋
作者：邓林
朝代：明

有己人我分，所贵能克之。己克则心公，一钱宁肯私。兄弟本同气，人我非所施。义利不两立，世人那得知。因君讽薄俗，成此克己私。
入杭
作者：邓林
朝代：明

游遍江湖未到杭，不知人世有天堂。六桥花柳丹青画，九陌楼台锦绣妆。北米南柴誇物产，朝歌暮燕乐时康。逐臣何幸蒙宽恤，到此浑忘见异乡。
兰室为前人赋
作者：邓林
朝代：明

闲倚东风玩国香，碧蕤漙露湿荷裳。□□□□岁寒友，此日重登君子堂。沅芷有芳同气味，蜀桐无谱自宫商。题诗再订金兰约，贫贱之交不可忘。
具庆堂为前人赋
作者：邓林
朝代：明

鹤发双亲寿算齐，雁行诸子奉庭闱。一门和气钟家庆，五色祥云上舞衣。但祝大椿荣晚寿，难将寸草报春晖。廷臣今有华封典，毛义何时捧檄归。
养蒙斋为叔良先生赋
作者：邓林
朝代：明

人皆可以为尧舜，作圣由来在养蒙。山下泉流知出意，麻中蓬直籍扶功。师儒名分清高地，桃李门墙淡荡风。我有一编童子习，几时谈论与君同。
冰月轩为金御史赋
作者：邓林
朝代：明

金豸峨冠铁作簪，冰壶秋月此生心。能寒世上奸邪胆，洞见怀中暮夜金。岂以炎凉为聚散，更无圆缺与升沉。诗成写向幽轩壁，留取清光耀古今。
出京赴谪所
作者：邓林
朝代：明

曾将方寸质神明，亦有封章达帝廷。葵藿素心空自赤，乾坤老眼为谁青。一身去国风中叶，万里携家水上萍。最恨君亲俱未报，闲愁博得鬓星星。
别严斋
作者：邓林
朝代：明

四海皆兄弟，如君有几人。利轻缘义重，交久见情真。风雨连床夜，莺花对酒晨。一杯从别后，此意与谁陈。
别漳州关通判
作者：邓林
朝代：明

禁钟声里五更残，鸣佩曾联玉笋班。老我作官鱼上竹，多君判郡笔移山。黄金已尽难为客，旧学相推祇厚颜。会别匆匆情未已，承恩□长□南还。
到家
作者：邓林
朝代：明

去日年才二十三，归来鬓雪已盈簪。半生勤苦成何事，两字清贫是美谈。松酿满斟浇世虑，荷衣旋制换朝衫。君恩倘许重收用，潦倒龙钟恐不堪。
剑江书屋
作者：邓林
朝代：明

自牧先生隐者流，买书筑室大江头。文光半夜腾奎壁，剑气常时贯斗牛。未信无官居鼎鼐，悬知有子学箕裘。购求不管籯金尽，直欲声名等邺侯。
勤有斋
作者：邓林
朝代：明

读书破万卷，白日能几何。若以夜继之，万卷何足多。为学须及时，寸阴莫蹉跎。农惰乏仓粟，女惰无机梭。诗书勤乃有，不勤其有么。絮丝成丈匹，涓滴为江河。年功苟能积，德业高峨峨。夕景不久照，东流无回波。□过悔难及，莫待两鬓皤。斋居有馀暇，玩我勤有歌。
南宁傅同知望云思亲二首
作者：邓林
朝代：明

家山迢递隔湘云，望若庭闱思若奔。得禄未荣三釜养，有生难报百年恩。蓼莪赋罢心如织，衣线看来眼欲昏。回首黄堂霜月暮，慈乌啼处不堪闻。嗟君感物念高堂，宛似梁公在太行。望去难穷千里目，愁来空断九回肠。东乌西兔亲年老，北辙南辕客路长。同是劬劳恩未报，题诗感我成滂□。
南宁傅同知望云思亲二首·其一
作者：邓林
朝代：明

家山迢递隔湘云，望若庭闱思若奔。得禄未荣三釜养，有生难报百年恩。蓼莪赋罢心如织，衣线看来眼欲昏。回首黄堂霜月暮，慈乌啼处不堪闻。
南宁傅同知望云思亲二首·其二
作者：邓林
朝代：明

嗟君感物念高堂，宛似梁公在太行。望去难穷千里目，愁来空断九回肠。东乌西兔亲年老，北辙南辕客路长。同是劬劳恩未报，题诗感我成滂□。
友山堂
作者：邓林
朝代：明

朝热可炙手，暮寒似怀冰。慨彼市道交，言之伤我情。管鲍不复作，伊谁相友朋。结屋对西山，爽气朝来清。若人静者流，矢言托交盟。浮云日万变，卉木枯复荣。珍重太古色，相对常青青。
友竹为钱塘邵士亨赋
作者：邓林
朝代：明

俗交翻覆似波澜，晚节谁同守岁寒。自与此君为莫逆，长教童子报平安。故情时逐清风至，古调频将绿绮弹。我亦后园求仲侣，烦将青眼一相看。
双雉
作者：邓林
朝代：明

不羡山梁饮啄肥，宁同牧子叹双飞。五文愿借天孙巧，移上虞廷补衮衣。
古冈发舟亲友联帆一程至十二矶头痛饮而别余抵大庾岭寄诗谢之
作者：邓林
朝代：明

杯酒临岐笑语间，冥鸿飞举狎鸥还。九重天上春如海，十二矶头水拍湾。庾岭梅花凭使寄，广寒丹桂许谁扳。王阳不负弹冠者，尚拟同趋玉笋班。
古意·见邑志
作者：邓林
朝代：明

君爱青铜镜，妾爱绿绮琴。镜能照妾貌，不能照妾心。何如琴上曲，能作白头吟。
台州程太守贤京国旧游也考绩相遇于钱塘叙旧之馀赋此识别
作者：邓林
朝代：明

西风搔首雪盈颠，邂逅惊看各问年。老我一身难报国，嗟君五马又朝天。居民有裤歌廉范，坐客无毡叹郑虔。此去功名知远大，相思常在五云边。
君马黄
作者：邓林
朝代：明

君马黄，我马骊，二马并辔行且驰。君马行行日千里，我马服盐车，俯首垂两耳。世人不辨骊与黄，我马如何君马良。一日长鸣上虞阪，伯乐相逢恨迟晚。
听泉
作者：邓林
朝代：明

洗耳清泠万虑消，灵台无地著尘嚣。此情难与时人说，直欲凌风访子乔。
听鹤书房
作者：邓林
朝代：明

裹麻已终制，祥琴发新声。轩前双老鹤，闻之飞且鸣。曲终静坐生遐想，此鹤先人在时养。闻琴彷佛似知音，长日轩前听琴响。先人时复一理弦，振羽蹁跹声划然。自从人琴俱已矣，吞声饮恨逾三年。此日闻琴声喔喔，似谓九原人复作。物情如此感人心，不觉潸然双泪落。嗟君自是纯孝人，百年无日不思亲。由此开轩名听鹤，一回听鹤一沾巾。
吴山书屋为钱塘蒋祉赋
作者：邓林
朝代：明

市嚣何处着书声，山转城南不断青。花飏春红来砚沼，岚浮暖翠入帘屏。为儒有幸逢昭代，擢第应须趁妙龄。我有他年云路约，题诗为谢草堂灵。
吴江长桥图
作者：邓林
朝代：明

东南水患说姑苏，谁作飞梁锁太湖。馀势直从江海泄，奇功疑有鬼神扶。疏林隐约渔村远，巨浸微茫钓艇孤。老我登临犹未远，临风嬴得一披图。
呈同门诸友兄
作者：邓林
朝代：明

青云自著祖生鞭，转眼离群四十年。夜雨孤灯怀对榻，秋风三径梦归田。盟寻洛下耆英会，行趁江南书画船。同学故□多健在，相看清兴满吟边。
和乐堂为梁敬叔赋
作者：邓林
朝代：明

堂上慈亲雪满簪，堂前诸子玉森森。承欢□在供甘旨，好合真如鼓瑟琴。世泽有源还有衍，天伦同气更同心。南来孝友无多见，惟尔贤名满士林。
和乡友钟顺送酒诗韵
作者：邓林
朝代：明

浪说男儿食四方，新丰美酒几时尝。得来便洗龙头盏，温处微烧蟹眼汤。感子乡关情恋恋，笑予江海量汪汪。酣歌醉舞从今日，一度开尊一度狂。
和唐元祯镇越堂诗韵
作者：邓林
朝代：明

城中崛起卧龙堆，城外诸峰唤欲来。天造无馀千里国，云连勾践九成台。月明绛节吹箫过，春尽朱幡冕露回。生聚日繁疆土辟，鸟田宁复有□莱。
和国子司业吴先生诗韵二首
作者：邓林
朝代：明

北来久与故人违，欲写南音寄所思。古调载歌犹有谱，停云几和不成诗。面交宁似论心好，气合何妨聚首迟。却忆连床灯火夜，檐花落处雨丝丝。市道奔趋古道违，可人迢递费相思。梦残细雨青灯夜，吟就停云落月诗。秋鬓已衰为客久，泰山无伴访君迟。不知一别桥门后，几度东风吹雨丝。
和国子司业吴先生诗韵二首·其一
作者：邓林
朝代：明

北来久与故人违，欲写南音寄所思。古调载歌犹有谱，停云几和不成诗。面交宁似论心好，气合何妨聚首迟。却忆连床灯火夜，檐花落处雨丝丝。
和国子司业吴先生诗韵二首·其二
作者：邓林
朝代：明

市道奔趋古道违，可人迢递费相思。梦残细雨青灯夜，吟就停云落月诗。秋鬓已衰为客久，泰山无伴访君迟。不知一别桥门后，几度东风吹雨丝。
和常斋见贶诗韵三首
作者：邓林
朝代：明

千金养士筑高台，曾获扳龙附凤来。偶为批鳞伤切直，故教垂翅暂低回。赤心报国殚臣节，白发归田仰圣裁。阔别故人劳慰问，诗筒接得手亲开。忆年三五在妆台，曾亦东涂西抹来。今日头颅成老丑，平生意气转迟回。桐琴只作南音写，芰服还依旧样裁。尊酒论文重许我，雅怀从此为君开。君家住在钓鱼台，水色山光满目来。西日乍沉凉月上，南风初起暮潮回。体疲高枕从容卧，兴到新诗取次裁。我欲携琴同唱和，不知东阁几时开。
和常斋见贶诗韵三首·其一
作者：邓林
朝代：明

千金养士筑高台，曾获扳龙附凤来。偶为批鳞伤切直，故教垂翅暂低回。赤心报国殚臣节，白发归田仰圣裁。阔别故人劳慰问，诗筒接得手亲开。
和常斋见贶诗韵三首·其三
作者：邓林
朝代：明

君家住在钓鱼台，水色山光满目来。西日乍沉凉月上，南风初起暮潮回。体疲高枕从容卧，兴到新诗取次裁。我欲携琴同唱和，不知东阁几时开。
和常斋见贶诗韵三首·其二
作者：邓林
朝代：明

忆年三五在妆台，曾亦东涂西抹来。今日头颅成老丑，平生意气转迟回。桐琴只作南音写，芰服还依旧样裁。尊酒论文重许我，雅怀从此为君开。
和杭庠陈司训惟成见赠诗韵二首
作者：邓林
朝代：明

日月双飞鸟，乾坤一大窝。人生真似寄，发绿顿成皤。景物江南好，诗朋座上多。但令尊有酒，不乐复如何。瀚海收鹏运，蓬麻托鴳窝。容身天地阔，搔首鬓丝皤。恋阙心常赤，还家梦亦多。君亲多未报，无计奈愁何。
和杭庠陈司训惟成见赠诗韵二首·其一
作者：邓林
朝代：明

日月双飞鸟，乾坤一大窝。人生真似寄，发绿顿成皤。景物江南好，诗朋座上多。但令尊有酒，不乐复如何。
和杭庠陈司训惟成见赠诗韵二首·其二
作者：邓林
朝代：明

瀚海收鹏运，蓬麻托鴳窝。容身天地阔，搔首鬓丝皤。恋阙心常赤，还家梦亦多。君亲多未报，无计奈愁何。
和瞿宗吉见赠诗韵
作者：邓林
朝代：明

抱琴无处觅知音，萍水那期偶盍簪。试拂朱弦□古调，胜将罗带结同心。陈遵爱客常投辖，□□□□□□金。□□□□□□□，□□□□□□襟。
和羊城梁俊民三首
作者：邓林
朝代：明

貂裘已敝早寒侵，优许归田奉玉音。欲访徵君谈出处，丹崖翠碧白云深。诗怀久为俗尘侵，有耳那闻大雅音。折简相招入吟社，多君于我独情深。眼目昏昏鬓雪侵，还乡犹未改乡音。良朋倘肯来今雨，便共烧灯话夜深。
和羊城梁俊民三首·其一
作者：邓林
朝代：明

貂裘已敝早寒侵，优许归田奉玉音。欲访徵君谈出处，丹崖翠碧白云深。
和羊城梁俊民三首·其三
作者：邓林
朝代：明

眼目昏昏鬓雪侵，还乡犹未改乡音。良朋倘肯来今雨，便共烧灯话夜深。
和羊城梁俊民三首·其二
作者：邓林
朝代：明

诗怀久为俗尘侵，有耳那闻大雅音。折简相招入吟社，多君于我独情深。
和胜游诗
作者：邓林
朝代：明

百十年中此胜游，江山奇观属凝眸。云连北极天犹近，水会南溟地欲浮。风壤日随王化改，星河夜逐使槎流。梅花吟遍应回首，添得诗囊满檐头。
和郑良载父勉子诗韵
作者：邓林
朝代：明

皓首纷如羡壮夫，喧啾群里凤雏孤。功名已许青年得，骨鲠悬知绝代无。胪韵声声传殿陛，云梯步步接天衢。一经不与籯金换，始信而翁识远图。
和钱参政示子诗韵四首
作者：邓林
朝代：明

子弱宗祧重，千金一发悬。未能成汝学，常恐辱吾先。客路青云外，家山夕照前。万金书半纸，无雁请谁传。闻汝灯窗下，工夫颇用心。逢人知问字，对谱解弹琴。好作儒林秀，休嗟学海深。吾家称世阀，乔木正阴阴。归心何所似，沧海日东之。念汝逾三载，逢人寄一诗。层忧填肺腑，多病损容仪。始信黄金尽，能令壮士悲。生长逢昭代，羁栖愧此身。有官居牧伯，无德报君亲。积善由先世，传芳属后人。家藏书万卷，子孙未为贫。
和钱参政示子诗韵四首·其一
作者：邓林
朝代：明

子弱宗祧重，千金一发悬。未能成汝学，常恐辱吾先。客路青云外，家山夕照前。万金书半纸，无雁请谁传。
和钱参政示子诗韵四首·其三
作者：邓林
朝代：明

归心何所似，沧海日东之。念汝逾三载，逢人寄一诗。层忧填肺腑，多病损容仪。始信黄金尽，能令壮士悲。
和钱参政示子诗韵四首·其二
作者：邓林
朝代：明

闻汝灯窗下，工夫颇用心。逢人知问字，对谱解弹琴。好作儒林秀，休嗟学海深。吾家称世阀，乔木正阴阴。
和钱参政示子诗韵四首·其四
作者：邓林
朝代：明

生长逢昭代，羁栖愧此身。有官居牧伯，无德报君亲。积善由先世，传芳属后人。家藏书万卷，子孙未为贫。
咏何节妇
作者：邓林
朝代：明

连岗宿草暗孤坟，今古空馀节妇村。惟有辘轳床上月，夜深犹照井中魂。
咏赵烈女
作者：邓林
朝代：明

人言慷慨轻生易，只有从容就义难。说起玉颜贞烈事，风吹老鬓鬓毛寒。
哭从弟惟清
作者：邓林
朝代：明

旅邸淹淹抱病身，逢予哭子倍伤神。攒眉灯下愁如织，分手江头泪满襟。望汝成名光我祖，奈天无意在斯人。劬劳未报身先死，肠断高堂白发亲。
哭余知县源善
作者：邓林
朝代：明

南安县令尹钱塘，西望冈州路渺茫。谁□□□归梓里，空馀遗爱在桐乡。沽来市酒难□□，□得汀蘋可荐方。欲抚孤棺发长恸，不堪□□□殊方。
哭先兄三首
作者：邓林
朝代：明

雁断家无信，兄亡弟不知。怪来频入梦，添得苦相思。眼暗观云处，心伤见月时。孤灯坐深夜，无语泪交颐。半百宁云寿，诸孤况尚孩。老天徒有眼，嘉木不为材。吊鹤盘云下，啼乌入夜哀。谁怜千里雁，孤影独徘徊。江上与兄别，岁阑期我归。众雏随母去，孤雁念群飞。屈指三秋隔，回头万事非。故山松下泪，何日一沾衣。
哭先兄三首·其一
作者：邓林
朝代：明

雁断家无信，兄亡弟不知。怪来频入梦，添得苦相思。眼暗观云处，心伤见月时。孤灯坐深夜，无语泪交颐。
哭先兄三首·其三
作者：邓林
朝代：明

江上与兄别，岁阑期我归。众雏随母去，孤雁念群飞。屈指三秋隔，回头万事非。故山松下泪，何日一沾衣。
哭先兄三首·其二
作者：邓林
朝代：明

半百宁云寿，诸孤况尚孩。老天徒有眼，嘉木不为材。吊鹤盘云下，啼乌入夜哀。谁怜千里雁，孤影独徘徊。
嘉会楼为司封陈郎中叔刚赋
作者：邓林
朝代：明

楼倚青山起，门临绿水开。雕甍连碧筱，文砌护苍苔。空翠当窗落，清光入牖来。卷帘延众雏，扫榻净纤埃。天尽群峰小，江空一鹤回。烟霞成隐趣，风月壮吟怀。欢饮无声伎，论文有俊材。邺侯书插架，北海酒盈杯。久负云梯约，缘非作赋才。留题寄幽赏，抚卷兴悠哉。
墨兰二首
作者：邓林
朝代：明

惆怅同心欲见难，丝桐一操写猗兰。尚嫌馀韵风前散，移上新图耐久看。九畹春深雨露浓，玉芽无数茁芳丛。濡毫写向芝兰室，爱汝清分一味同。
墨兰二首·其一
作者：邓林
朝代：明

惆怅同心欲见难，丝桐一操写猗兰。尚嫌馀韵风前散，移上新图耐久看。
墨兰二首·其二
作者：邓林
朝代：明

九畹春深雨露浓，玉芽无数茁芳丛。濡毫写向芝兰室，爱汝清分一味同。
墨梅
作者：邓林
朝代：明

东风桃李不禁看，故约南枝共岁寒。只恐庙堂求鼎实，高楼吹笛汝心酸。
士子夏尚志送至富春赋此别之
作者：邓林
朝代：明

富春春暮柳飞花，柳下停舟问酒家。人道交深多别泪，我拚烂醉是生涯。东吴景物侨居久，南海乡关去路赊。贫病一身谁顾念，扬雄未忍别侯巴。
壬子初度日客分阳李二尹开筵为寿
作者：邓林
朝代：明

去年初度客姚江，今岁分阳举寿觞。萍迹羁栖犹未定，松姿偃蹇渐成苍。鹦花满目娱佳景，朋友邀人入醉乡。富贵功名在何所，得徜徉处且徜徉。
壶天八景 其一 竹里投壶
作者：邓林
朝代：明

铜壶激矢韵琤琤，竹坞风回雅乐清。宾主相娱无尽意，隔林频听算筹声。
壶天八景 其七 深院棋声
作者：邓林
朝代：明

二仙闲坐玉屏开，剥琢声随别院来。帘幕重重关不住，瑶阶瑞鹤也惊猜。
壶天八景 其三 敲冰弄月
作者：邓林
朝代：明

镜池凿破晚冰坚，寒月光摇水底天。谁捧玉盘无定准，明珠荡漾不胜圆。
壶天八景 其二 松间拨阮
作者：邓林
朝代：明

呼童扫石坐清阴，四缕宫商起月琴。流响遏云凝不散，松风琴瑟和馀音。
壶天八景 其五 华渚神踪
作者：邓林
朝代：明

试问青冥跨鹤仙，经游华渚是何年。风云长护三生石，留得遗踪尚俨然。
壶天八景 其八 幽林鸟韵
作者：邓林
朝代：明

时禽花底弄芳春，彷佛宫商入调匀。啼转长□声渐远，错疑仙乐度青云。
壶天八景 其六 雕笔仙
作者：邓林
朝代：明

回廊藓笔绣深清，春蚓秋蛇取次行。对此令人心好古，煎灯深夜看黄庭。
壶天八景 其四 石上鸣琴
作者：邓林
朝代：明

绿阴何处好鸣弦，玉几天成不假镌。山水满怀终一曲，泠泠泻下□石边。
壶天八景·竹里投壶
作者：邓林
朝代：明

铜壶激矢韵琤琤，竹坞风回雅乐清。宾主相娱无尽意，隔林频听算筹声。呼童扫石坐清阴，四缕宫商起月琴。流响遏云凝不散，松风琴瑟和馀音。镜池凿破晚冰坚，寒月光摇水底天。谁捧玉盘无定准，明珠荡漾不胜圆。绿阴何处好鸣弦，玉几天成不假镌。山水满怀终一曲，泠泠泻下□石边。试问青冥跨鹤仙，经游华渚是何年。风云长护三生石，留得遗踪尚俨然。回廊藓笔绣深清，春蚓秋蛇取次行。对此令人心好古，煎灯深夜看黄庭。二仙闲坐玉屏开，剥琢声随别院来。帘幕重重关不住，瑶阶瑞鹤也惊猜。时禽花底弄芳春，彷佛宫商入调匀。啼转长□声渐远，错疑仙乐度青云。
壶山读书岩二首为庠友梁柱赋
作者：邓林
朝代：明

羊城僻地筑幽居，幸得壶山仅亩馀。苔径不嫌车马迹，芸窗常对圣贤书。吾伊声歇犹思索，灯火光残尚卷舒。经济学成当大用，问君出处意何如。壶山分得半岩青，小筑藏书宕数楹。云絮晚凉当户落，苔花晴润傍琴生。光阴莫放闲中过，学业偏于静里成。千载匡庐与长白，他年期汝继芳声。
壶山读书岩二首为庠友梁柱赋·其一
作者：邓林
朝代：明

羊城僻地筑幽居，幸得壶山仅亩馀。苔径不嫌车马迹，芸窗常对圣贤书。吾伊声歇犹思索，灯火光残尚卷舒。经济学成当大用，问君出处意何如。
壶山读书岩二首为庠友梁柱赋·其二
作者：邓林
朝代：明

壶山分得半岩青，小筑藏书宕数楹。云絮晚凉当户落，苔花晴润傍琴生。光阴莫放闲中过，学业偏于静里成。千载匡庐与长白，他年期汝继芳声。
夜坐
作者：邓林
朝代：明

铜龙漏下鼓初严，群动无哗睡正甜。明月窥人穿瓮牖，薄寒欺我透筠帘。宦情暂向公馀遣，诗思多从坐久添。试问灯花何太喜，恩波揭晓定重沾。
夜泊南昌二首
作者：邓林
朝代：明

朔风吹雪满貂裘，汗漫天涯学远游。万种愁怀无处遣，移舟来近酒家楼。楼上笙歌沸夜阑，楼前帘幕护春寒。曲衣聊博一宵醉，慰我齑盐十载酸。
夜泊南昌二首·其一
作者：邓林
朝代：明

朔风吹雪满貂裘，汗漫天涯学远游。万种愁怀无处遣，移舟来近酒家楼。
夜泊南昌二首·其二
作者：邓林
朝代：明

楼上笙歌沸夜阑，楼前帘幕护春寒。曲衣聊博一宵醉，慰我齑盐十载酸。
夜燕潘氏文会堂醉后口号
作者：邓林
朝代：明

银烛摇红院宇深，管弦声里夜沉沉。琼杯满酌深如海，不及东人爱客心。
夷齐采薇图
作者：邓林
朝代：明

死生旦暮理之常，休叹斯人饿首阳。叩马数言虽不用，君臣大义凛如霜。
奉萱堂为梁伯用题
作者：邓林
朝代：明

高堂慈母雪盈头，膝下佳儿子职修。寸草自怜难报德，丛萱偏尔解忘忧。延年丹熟红云起，介寿杯深绿蚁浮。遥想花边行乐处，板舆丝竹日优游。
存乐堂二首
作者：邓林
朝代：明

堂上双亲寿且康，堂前兄弟雁排行。人生此乐由天致，应是君家世泽长。玉友金昆奉二亲，一门和气蔼如春。升平乐事家家有，谁似君家此乐真。
存乐堂二首·其一
作者：邓林
朝代：明

堂上双亲寿且康，堂前兄弟雁排行。人生此乐由天致，应是君家世泽长。
存乐堂二首·其二
作者：邓林
朝代：明

玉友金昆奉二亲，一门和气蔼如春。升平乐事家家有，谁似君家此乐真。
存耕堂
作者：邓林
朝代：明

兰堂邵氏称名族，百年家世逾乔木。高堂揭扁号存耕，种德尤如种嘉谷。方寸之地仁为春，生意勃勃如兴云。来牟率自帝命育，稂莠肯为他人耘。秋成有获仓箱阜，宁让东南百千亩。水旱无由害岁丰，豪强岂得兼吾有。君莫羡家有万卷书，岂不见河东柳氏称巨儒，善和旧宅无人居。又莫羡家有满籯金，岂不见董家筑坞贻谋深，不及后人徒有心。积书积金非不美，振后光前能有几。题诗为尔表存耕，贻厥子孙孙又子。
孙处士挽诗
作者：邓林
朝代：明

孙君高世士，养晦烟萝中。三秀咽沆瀣，九还炼芙蓉。所期后天老，辟谷追赤松。谁云金石姿，翻与蒲柳同。倏若朝露晞，洎若逝水东。黄山失故色，白杨起悲风。潜德未昭晰，遗恨无终穷。些馀蒿里曲，猿鹤啼苍空。
宿崇寿寺西轩
作者：邓林
朝代：明

胜石来登宝石山，芒鞋竹杖倦跻扳。路从涧底扪萝上，云到天边伴鹤还。野鸟乱啼游客醉，岩花自落老僧闲。凭阑拟待西湖月，更借僧房宿半间。
宿陆道士雪窝
作者：邓林
朝代：明

东阁劳君为我开，梅花纸帐绝纤埃。夜凉一枕游仙梦，骑鹤吹笙遍九垓。
寄同寮胡司封
作者：邓林
朝代：明

舜日尧天被八垠，顾余无地可容身。谗邪未许投豺虎，正直何缘信鬼神。风烛心灰犹有泪，市交头白只如新。吟成不敢高声颂，千里缄封寄故人。
寄梧庠诸广文
作者：邓林
朝代：明

西来久别诸文学，霭霭停云思若缄。秋迥眺眸穷渭北，夜凉飞梦绕江南。坐隅只有高人榻，门外常多长者骖。安得此身能插羽，日趋函丈听清谈。
寄题乡友聂长义沧浪轩四首
作者：邓林
朝代：明

天书未召沧浪客，且筑沧浪旧隐居。荻渚潮回幽地窄，竹檐云卧小窗虚。溪人采绿春相问，沙鸟忘机日与俱。见说西邻犹可卜，欲来撑酒看芙渠。莲子塘西草尾湾，幽亭风致隔尘寰。莓苔浥润归青壁，杨柳分阴与画阑。春满一犁江上雨，晚横双黛海门山。沧浪歌罢无人和，白鸟飞来相对閒。忆昔寻幽碧海隈，槎仙拉我到蓬莱。路从黄荻州边过，潮自乌潴巷口来。把酒凭阑山似画，濯缨临岸水如苔。晚晴一曲西风笛，凉月飞光满钓台。树带斜阳水满矶，卷帘又见钓船归。美人笑隔荷花语，稚子闲将竹笛吹。半点嚣尘无路入，一般意味有谁知。品题如欲穷幽胜，须待岑参到渼陂。
寄题乡友聂长义沧浪轩四首·其一
作者：邓林
朝代：明

天书未召沧浪客，且筑沧浪旧隐居。荻渚潮回幽地窄，竹檐云卧小窗虚。溪人采绿春相问，沙鸟忘机日与俱。见说西邻犹可卜，欲来撑酒看芙渠。
寄题乡友聂长义沧浪轩四首·其三
作者：邓林
朝代：明

忆昔寻幽碧海隈，槎仙拉我到蓬莱。路从黄荻州边过，潮自乌潴巷口来。把酒凭阑山似画，濯缨临岸水如苔。晚晴一曲西风笛，凉月飞光满钓台。
寄题乡友聂长义沧浪轩四首·其二
作者：邓林
朝代：明

莲子塘西草尾湾，幽亭风致隔尘寰。莓苔浥润归青壁，杨柳分阴与画阑。春满一犁江上雨，晚横双黛海门山。沧浪歌罢无人和，白鸟飞来相对閒。
寄题乡友聂长义沧浪轩四首·其四
作者：邓林
朝代：明

树带斜阳水满矶，卷帘又见钓船归。美人笑隔荷花语，稚子闲将竹笛吹。半点嚣尘无路入，一般意味有谁知。品题如欲穷幽胜，须待岑参到渼陂。
寄黎何二诗翁
作者：邓林
朝代：明

猿俦鹤侣怨山空，况复秋霜点鬓蓬。云汉低回双倦翼，山林潦倒一衰翁。鬻馀骏骨金何在，撚断吟须语未工。千载欧梅非偶遇，明当细为说诗穷。
寓闲亭
作者：邓林
朝代：明

先生寄傲向林坰，自得湖山物外情。闲把考槃歌一阕，松风瑟瑟有馀清。
对重九忆髫年
作者：邓林
朝代：明

严君晚节似柴桑，酷爱黄花冷淡香。但愿有朋来满座，不教无酒负重阳。时光过眼成寥落，景物关心倍感伤。欲寿一觞那可得，只将清泪洒玄堂。
寿峰为分水诸教谕题
作者：邓林
朝代：明

东南九峰如削玉，君家正在山之麓。芙蓉排闼送青来，长日卷帘看不足。烟岚变态日万千，古色不改恒岿然。静重由来仁者寿，何妨假此期亲年。朝来举觞献醽醁，千崖尽堕杯中绿。如山如阜如冈陵，此际尤宜为亲祝。祝亲寿，寿如峰。揖金母，拜木公。陵谷可变天地老，孝子之心那有穷。
寿椿堂为张主事赋
作者：邓林
朝代：明

老圃堂前菊正花，解和霜露酌流霞。瑶池开□招仙侣，海屋添筹纪岁华。万里天风吹桂子，一庭春意蔼兰芽。耆英有社何时结，预写新诗寄海涯。
寿江纪善父七十
作者：邓林
朝代：明

堂前乌帽戏斑衣，天上祥光拱少微。□□□□今正显，先生寿算古来稀。蟠桃结实三千岁，老柏盘根四十围。仰德未由瞻德范，因风一曲鹤南飞。
寿盱江黄子纯
作者：邓林
朝代：明

擘麟为脯兕为觥，此日麻姑寿蔡经。人入西华金母籍，天开南极老人星。蟠桃不许人间种，仙乐还从世外听。安得此身能插羽，也陪尊俎祝遐龄。
寿萱堂
作者：邓林
朝代：明
体裁：诗

南极星联宝婺辉，高堂阿母诞弥时。庭前萱草花如绣，海上蟠桃子满枝。贺客填门来送酒，孩童绕膝待含饴。承欢更有青云子，奉檄还家献寿卮。
寿萱堂
作者：邓林
朝代：明

萱草生庭阶，慈母居高堂。托此忘其忧，永言跻寿康。人言千岁桃，可以献寿觞。萱草儿女花，岂解凌风霜。宁知孝子心，爱日日为长。小草固无情，我心岂能忘。朝餐芼其荣，夕佩纫其芳。烦忧阮云释，寿考而无疆。伯兮如可续，再赋难老章。
居庸关
作者：邓林
朝代：明

居庸关，何险巇，天地造设非人为。连峰叠嶂青不断，限隔胡虏严京师。巨灵运斤如霹雳，鼓断山腰百馀尺。六丁辇石投尾闾，两京关门从此辟。大明普照华夷同，因天设险施人功。四山雉堞绕云雾，半空楼阁摇玲珑。重门击柝待暴客，凿石为枢铁为国。戎车不得方轨行，一卒当关万夫敌。羌胡得路争求归，马驰络绎无休时。不论汉世谢西域，绝似成周通九夷。吾皇修德不在险，直环四海为天堑。山后诸州尽版图，汉南千里俱耕敛。雕题拳发奉外藩，九服面内王畿尊。居庸乃是畿甸之北门，畴昔之险奚足论。
山茶山鸟
作者：邓林
朝代：明

百卉缄寒久矣哉，山茶独向雪中开。多情何处园林鸟，为惜孤芳特地来。
岁寒双古木为益中洪中书赋
作者：邓林
朝代：明

二树郁苍苍，根干蟠蛟蛇。桧老已成铁，梅芳犹有葩。借问种树人，遗踪邈以遐。后人爱先泽，封培日云加。拱把至合抱，岁月经来赊。故国有乔木，百尺凌烟霞。孔庭遗手植，累代得芳华。即物观世物，求言称故家。
岳王墓
作者：邓林
朝代：明

金牌十二促还军，黄雾遮天白日昏。大厦无人支一木，腥风从此污中原。青泥尚染苌弘血，东市犹衔蕴古冤。欲斫当年奸桧首，南枝下树□忠魂。
平胡诗
作者：邓林
朝代：明

永乐壬寅秋七月，大选车徒将校猎。俄报边城得虏谍，遂蹂其巢捣其胁。百万貔貅心力协，雷霆震惊电火烨。擒胡山高平步蹑，饮马河深投箠涉。势若风长卷枯叶，东突西奔不相摄。巨酋面缚首蒙氎，男女为俘泪流颊。振旅班师归献捷，凯歌四起声相接。旌旗连云笳鼓叠，万马长鸣鼓其鬣。风入霜蹄轻踥蹀，漠南之山势巀嶪。回首胡天云帖帖，秋霜既严春雨浃。阴惨阳舒慎调燮，九州四海皆臣妾，万岁千秋隆帝业。
平黎卷为张宪副赋
作者：邓林
朝代：明

小丑动边烽，名卿事折冲。鸟蛇初入阵，狐兔顿潜踪。一统乾坤大，三春雨露浓。潢池卖刀剑，依旧业耕农。
弃瓢图
作者：邓林
朝代：明

红尘不到白云关，洗耳清溪万虑闲。一自风瓢捐弃后，惟夜留月照箕山。
弥封
作者：邓林
朝代：明

桥门新水绿生漪，犹带春冰入砚池。笔陈横斜风雨作，题缄深密鬼神疑。方当圣主求贤日，正是儒臣报国时。浅陋屡陪衡鉴末，但存公道答相知。
忆友人张自牧久客邕州二首
作者：邓林
朝代：明

人落江空又暮秋，故人底事久遨游。黄尘千里异乡路，明月半篷何处舟。计利徒贻妖鬼笑，归田早为厥孙谋。吟馀一送凭高目，瘴雨连天风满楼。半世飘蓬鬓已霜，营营复尔为谁忙。归田未说家山好，作客宁辞道路长。问信故人时共语，候门童子日相望。重阳已近无消息，又负黄花一度香。
忆友人张自牧久客邕州二首·其一
作者：邓林
朝代：明

人落江空又暮秋，故人底事久遨游。黄尘千里异乡路，明月半篷何处舟。计利徒贻妖鬼笑，归田早为厥孙谋。吟馀一送凭高目，瘴雨连天风满楼。
忆友人张自牧久客邕州二首·其二
作者：邓林
朝代：明

半世飘蓬鬓已霜，营营复尔为谁忙。归田未说家山好，作客宁辞道路长。问信故人时共语，候门童子日相望。重阳已近无消息，又负黄花一度香。
念二子
作者：邓林
朝代：明

二子死已久，我心犹未忘。时复一思之，宛如在我旁。阿满行年方九岁，信口说书能属对。章儿六岁未发蒙，四声反切皆暗通。兄弟参差双玉树，不比寻常豚犬竖。我时辞家游广西，大者牵衣小者啼。只言父子情眷恋，岂料归来不相见。兄死半月弟遽从，双函同寄佛寺中。念父有言留与母，使我闻之割心腑。家山归骨已多年，私爱不断如绳牵。情之所钟在我辈，子夏丧明岂其罪。眼前虽有黄口儿，几何望得长成时。兄弟碌碌各自屋，异乡何人是手足。一回念子一回忧，忧得黑头成白头。
恒斋
作者：邓林
朝代：明

雷风相薄卦为恒，有客斋居揭此名。观象直穷言外意，守玄深得静中情。鸟啼花落时光改，雨覆云翻世故轻。我有满怀松柏操，欲来同结岁寒盟。
悯三子
作者：邓林
朝代：明

蜾蠃育螟蛉，祝之令似我。螟蛉生羽翼，飞出负蜾蠃。人言养子恩义轻，我养三子如亲生。大郎有力能干蛊，不避当前有豺虎。二郎营家十五年，囊里曾无私己钱。罗生质寔家人子，樵爨井臼随指使。养男只为身家谋，三子若在吾何忧。可怜命短留不住，旬日之中相继去。邻人见我哭之悲，谓我莫是亲生儿。他家螟蛉生羽翼，四散自飞还自食。负义不死有义亡，彼苍视听何茫茫。我闻此语重悲愤。呜呼三子诚可悯。
慈寿堂
作者：邓林
朝代：明

欲得遐龄报母慈，故将慈寿扁慈闱。瑶池几见金桃熟，南极常腾宝婺辉。封诰喜逾毛义檄，公袍鲜映老莱衣。草心长共葵心赤，忠孝如君世所稀。
慎友斋二首
作者：邓林
朝代：明

素交难与利交谋，特地开轩慎所求。覆雨翻云知几处，长江淡淡只东流。弹冠结绶总无心，流水高山一操琴。我亦平生轻市道，题诗相与说知音。
慎友斋二首·其一
作者：邓林
朝代：明

素交难与利交谋，特地开轩慎所求。覆雨翻云知几处，长江淡淡只东流。
慎友斋二首·其二
作者：邓林
朝代：明

弹冠结绶总无心，流水高山一操琴。我亦平生轻市道，题诗相与说知音。
慕贤堂
作者：邓林
朝代：明

列鼎重裀悔养迟，昔贤纯孝是吾师。方当子职躬修日，正及亲年未晚时。绿玉扶裹鸠刻杖，琼浆介寿蚁浮卮。羹藜负米无由再，尽力悬知胜尽思。
成趣轩
作者：邓林
朝代：明

问水寻山路已赊，小园日步趣偏嘉。携琴径造因看竹，载酒频过为赏花。金谷芳菲成寂寞，钱塘风景号繁华。凭君莫起柴桑念，四海于今是一家。
招徐仲穆弹筑
作者：邓林
朝代：明

素丝縆枯桐，繁声间宫徵。谁知伯牙心，悠悠在山水。贤哉钟子期，风流今已矣。所恨听者稀，浮埃掩髹几。为君重拂拭，试将一调指。而我亦因君，净洗筝琶耳。古人虽云远，此心良可拟。
拜月辞
作者：邓林
朝代：明

月初生，谁家二女不胜情。红裙翠袖鸳鸯带，堂前向月深深拜。小女拜罢坐阶墀，举手学画双蛾眉。大女拜罢入帘帏，幽思满怀人不知。
挽乡友汤有宗先辈二首
作者：邓林
朝代：明

千里天涯感讣音，临风一恸泪盈襟。追思前事总成梦，欲吊芳魂空有心。午院尘生徐稚榻，夜窗弦绝伯牙琴。萱堂更有高年母，想在泉台恨亦深。年来送别渡头津，行卷题诗墨尚新。契阔几何成永诀，交游未老失斯文。水寒矶畔鸥盟散，月冷天南雁影分。我有殊方知己泪，随风挥洒象冈云。
挽乡友汤有宗先辈二首·其一
作者：邓林
朝代：明

千里天涯感讣音，临风一恸泪盈襟。追思前事总成梦，欲吊芳魂空有心。午院尘生徐稚榻，夜窗弦绝伯牙琴。萱堂更有高年母，想在泉台恨亦深。
挽乡友汤有宗先辈二首·其二
作者：邓林
朝代：明

年来送别渡头津，行卷题诗墨尚新。契阔几何成永诀，交游未老失斯文。水寒矶畔鸥盟散，月冷天南雁影分。我有殊方知己泪，随风挥洒象冈云。
挽伍骥处士
作者：邓林
朝代：明

鹤发初添感岁华，俄闻君死发如鸦。此生修短谁能料，往事凄凉我独嗟。墓石恐无人秉笔，籯金幸有子承家。一杯恨掩面山土，宿草年来几度花。
挽光禄李寺丞伯震
作者：邓林
朝代：明

仁者不获寿，天道那可推。兴言哭君死，令我心肝摧。忆昨联鹓鹭，鸣佩凤池隈。俄然入鬼录，荣名等浮埃。返影不久照，颓波逝难回。诀别泪有馀，拟招魂无才。执绋引归衬，家山路悠哉。堂封暝云合，猿鹤秋吟哀。首丘礼所重，魂兮归去来。
挽刘处士
作者：邓林
朝代：明

身前欲立百年基，身后俄成一局棋。痛哭阿爷并阿丈，可怜佳妇与佳儿。漆灯永照长眠处，世事休论未死时。若向堂封歌些曲，石人无泪也含悲。
挽吉水李处士·分水梁丞德固之父
作者：邓林
朝代：明

令子名成日，高堂禄养时。俄生风木感，忍诵蓼莪诗。浮世真如梦，青山夙有期。烟霞俱失色，猿鹤共含悲。薤露声酸楚，藜云路险巇。游魂招不返，远讣报何迟。耆旧中洲彦，碑铭太史辞。言言皆德范，留与后人思。
挽吉水王处士
作者：邓林
朝代：明

玄发朱颜美丈夫，诗书功业是良图。方期霄汉横雕鹗，俄报风霜脆柳蒲。待养老亲情盻盻，承家稚子泣呜呜。交游不尽伤心泪，问在泉台有恨无。
挽嘉遁黎先生
作者：邓林
朝代：明

西风拂面泪潸然，哭为斯文一问天。倏去忽来谁予夺，有才无寿孰拘牵。梦回圆泽三生石，笑破昌黎五鬼船。寿夭穷通何必较，只今犹是未□前。
挽宋尚书二首
作者：邓林
朝代：明

三十馀年侍禁闱，忠诚久荷圣君知。两朝典故推先达，一代经纶属有为。大旱正期霖雨用，贞松俄变雪霜姿。哲人萎矣嗟何及，留取勋名勒鼎彝。使节翩翩去不回，九重闻讣亦兴哀。和羹未尽盐梅用，清庙方求栋宇材。佳传岂无良史述，甘棠应有后人培。褒崇更锡翔鸾诰，千载荣光照夜台。
挽宋尚书二首·其一
作者：邓林
朝代：明

三十馀年侍禁闱，忠诚久荷圣君知。两朝典故推先达，一代经纶属有为。大旱正期霖雨用，贞松俄变雪霜姿。哲人萎矣嗟何及，留取勋名勒鼎彝。
挽宋尚书二首·其二
作者：邓林
朝代：明

使节翩翩去不回，九重闻讣亦兴哀。和羹未尽盐梅用，清庙方求栋宇材。佳传岂无良史述，甘棠应有后人培。褒崇更锡翔鸾诰，千载荣光照夜台。
挽文靖先生仲徽
作者：邓林
朝代：明

一命为郎应列星，半生作客在流萍。浮名梦觉游仙枕，遗德光炤太史铭。诗卷千年留宇宙，漆灯长夜照泉扃。斯文有泪何当洒，风雨原头宿草青。
挽李主事
作者：邓林
朝代：明

伊人蚤岁富才猷，郎署名成正黑头。忠孝未酬君父德，风霜俄报柳蒲秋。半窗孤月皇华节，万里长江旅衬舟。好在泉台休抱恨，承家有子习箕裘。
挽李教授孟昭
作者：邓林
朝代：明

北风鸣空枝，九秋聿云暮。鸿雁呼其群，蟋蟀入我户。感时念良友，邂逅惊相遇。容颜欲衰朽，情怀喜如故。彝言慰契阔，亹亹露情素。垆头酒屡赊，霜后菊犹吐。欢乐曾未涯，飘零等朝露。旅魂招不来，归衬即长路。长路浩漫漫，家山杳何处。执绋一长号，老泪倾如澍。伊昔少壮年，读书有名誉。丘园起遗逸，云汉进高步。出入金马门，校雠玉堂署。富贵本无心，功名何由累。功成荷一毡，振铎东西去。归来拟身乞，再适烟萝趣。彼苍不憖遗，膏肓潜二竖。人生天地间，百岁犹旅寓。死也反其真，浮名非所慕。不见古今人，累累北邙墓。谁能持此身，永同金石固。
挽林参政
作者：邓林
朝代：明

柏府乌啼月满天，哭君遥忆十年前。江亭话别言犹在，京国分携职又迁。政喜藩垣春似海，俄闻华表鹤□仙。东南归路多兰泽，好采芳馨荐几筵。
挽梁母李氏
作者：邓林
朝代：明

三牲日养未为丰，六帙俄如一梦中。天外阴云沉婺彩，堂前凉露陨萱丛。闺门懿德埋名古，溟漠归魂逝水东。共挽灵輀歌楚些，荒郊乱起白杨风。
挽汤处士
作者：邓林
朝代：明

百年世故倦营营，梦熟黄粱唤不醒。委巷朝传蒿里曲，空山夜泣草堂灵。佳儿欲养悲风木，先友论交叹晓星。我有兴时冠盖约，可怜耆旧早凋零。
挽玩梅梁处士
作者：邓林
朝代：明

薤露声初咽，梅花玩已荒。鹤遗华表恨，天减户微光。种德根株茂，承家胤嗣昌。高名垂不朽，太史有铭章。
挽石泉陈处士
作者：邓林
朝代：明

山风吹冷薜萝衣，泉石膏肓不可医。丹鼎久遗龙虎诀，碧梧栖老凤凰枝。徒闻天上招长吉，无复琴边遇子期。欲起彭殇问修短，九原瞑目恐无时。
挽福建钱参政
作者：邓林
朝代：明

德政名方岳，才华蔼士林。寿年胡不永，天道信难谌。大梦黄粱熟，高春白日沉。诗书成往事，忠孝负初心。继志孤儿幼，埋魂九地深。脩途回辙迹，旧雨散朋簪。少日论交义，他乡感讣音。招魂歌楚些，有泪湿衣襟。
挽金侍郎父
作者：邓林
朝代：明

秋风华表鹤能言，万里归来自瘴烟。人事已非城郭在，家声不坠子孙贤。种桃潘岳尝为令，卖药壶公旧是仙。见说二郎承宠日，天光赫赫照重泉。
挽陈教谕
作者：邓林
朝代：明

欲为诸生哭广文，无端宿草暗孤坟。苏湖教法谁应继，江海诗名世共闻。过客满门歌薤露，梦仙何处踏梨云。哀辞未写交游恨，更采蘋花荐苾芬。
挽高山卫李指挥
作者：邓林
朝代：明

彍骑材高膂力雄，声名杰出万人中。云龙幸际千年会，汗马曾收百战功。金石共期坚晚节，松篁谁意陨秋风。成家幸有贤孙子，永与山河誓始终。
挽黄淑人
作者：邓林
朝代：明

数字荣封写绛罗，淑人归柩故山阿。闺门懿行看铭笔，道路哀声听挽歌。贤母自当随子贵，遐龄不享谓天何。紫薇花露朝朝滴，孰与劬劳血泪多。
捕鱼图二首
作者：邓林
朝代：明

浩浩春江漾碧虚，桃花新水正生鱼。一罟休笑生涯窄，意在烟波乐有馀。客边长日望江南，回雁无书思不堪。渔父得鱼须遗我，腹中恐有故人缄。
捕鱼图二首·其一
作者：邓林
朝代：明

浩浩春江漾碧虚，桃花新水正生鱼。一罟休笑生涯窄，意在烟波乐有馀。
捕鱼图二首·其二
作者：邓林
朝代：明

客边长日望江南，回雁无书思不堪。渔父得鱼须遗我，腹中恐有故人缄。
早起
作者：邓林
朝代：明

西窗月晓迥沉沉，帘幕低垂院宇深。琴几睡寒金篆鸭，井床啼彻绿衣禽。海棠顿醒酣春梦，葵藿同倾向日心。忆在凤池当此际，天香满袖听纶音。
时敏斋为都司王公子赋
作者：邓林
朝代：明

昭代升平六十秋，辕门武卫总儒流。元戎下士礼尤逊，公子能文学未休。白日肯教闲里过，青春不为少年留。凭君早展经纶志，衣紫腰金趁黑头。
春夕旅怀
作者：邓林
朝代：明

万里东风故国情，十年几度凤凰城。衡阳雁尽春三月，巫峡猿啼夜二更。席上狂言因酒得，镜中华发为愁生。静观富贵如云转，拂袖归来任俗争。
春草图
作者：邓林
朝代：明

生意欣欣满目前，乾坤大德信无偏。池塘昨夜经春雨，对此令人忆惠连。
春草图为梁鎯赋
作者：邓林
朝代：明

和烟和雨自凄凄，生意何人为品题。一自池堂春梦觉，满庭风雨属濂溪。
景葵堂
作者：邓林
朝代：明

葵树何年倚槛栽，繁阴已护读书台。羹墙有感亲如在，雨露无私花剩开。奕叶敢忘先世泽，深根长许后人培。何当剪作公袍绣，红日轮边拱上台。
晴
作者：邓林
朝代：明

多谢东风巧剪裁，深红浅碧一时开。晴雷隐隐天无雨，知是香逵绣縠来。
月影梅
作者：邓林
朝代：明

西湖昨夜转东风，报道南枝消息通。踏遍六桥寻不得，谁人移上月明中。
有所思
作者：邓林
朝代：明

美人隔秋水，使我长相思。相思不相见，绿鬓成素丝。菟丝附乔松，欲结连理枝。小草有远志，堇荼甘如饴。及时好收蓄，美人知不知。
望云思亲为李主事赋
作者：邓林
朝代：明

白云飞处是家乡，一度观云一度伤。望目未穷千里外，归心已堕二亲傍。非无厚禄供甘旨，亦有朋尊介寿康。梁国勋名青史耀，两全忠孝绍遗芳。
朝回书寄乡中诸友
作者：邓林
朝代：明

千官待漏九门西，日日相随听晓鸡。赐对亲承天上语，献诗曾用御前题。词臣直夜分莲炬，宠诏褒经湿紫泥。寄与儒林诸待聘，文星今与泰阶齐。
杏林丹室为医士吴孟森题
作者：邓林
朝代：明

勾漏遗踪不可求，一庵筑傍杏林幽。花残红雨帘前落，药熟彤霞鼎面浮。富贵谁能饶白发，市城今喜有丹丘。光阴自箭催人老，借问长生可学不。
杏花幽禽
作者：邓林
朝代：明

梅树青青正欲酸，帘纤雨过杏花寒。幽禽也为红芳惜，久立枝头著眼看。
松涧图
作者：邓林
朝代：明

错节蟠根拥肿形，风霜雨露备曾经。也知才大难为用，留擅浮山涧底青。
松隐小景
作者：邓林
朝代：明

手植青松百尺高，白头方得解尘劳。茯苓堪煮花堪酿，坐听天风响翠涛。
林下高风
作者：邓林
朝代：明

鸟啼花落不知春，一榻清风乐趣真。圣代求贤今正急，肯容林下有贤人。
林亲家送其子婿至富春临别不胜恋恋赋此慰之
作者：邓林
朝代：明

江上联帆一日程，轻风细雨弄春晴。莺声燕语皆离思，水色山光尽别情。已喜青鸾谐凤侣，何妨白鹭结鸥盟。分携莫叹乡关隔，四海由来总弟兄。
校文来自广右重九日过家
作者：邓林
朝代：明

年来旅食逢重九，迢递乡心对菊花。应谓此身长作客，谁知今日适还家。亲朋酒畔欢情洽，童稚灯前笑语哗。只愧尘埃双鬓老，临风牢自裹乌纱。
桂花鸲鹆
作者：邓林
朝代：明

金粟花开非等閒，月宫分种到人间。幽禽莫占高枝立，留待吾家士子攀。
桑乾河
作者：邓林
朝代：明

咸阳贾岛客并州，更渡桑乾赴远游。我有千程乡国路，归心亦赴水东流。
梅月图
作者：邓林
朝代：明
体裁：七言绝句

白凤参差驾玉軿，姮娥夜访许飞琼。广寒宫阙应寥寂，万斛天香散月明。
梅月图
作者：邓林
朝代：明

白凤参差驾玉輧，姮娥夜访许飞琼。广寒宫阙应寥寂，万斛天香散月明。
梧竹
作者：邓林
朝代：明

珍重伊人识远图，满庭栽竹更栽梧。他年竹实梧桐老，应为明时养凤雏。
棠阴清题赠南宁黎推府
作者：邓林
朝代：明

黎侯听讼倚甘棠，讼简空馀白昼长。铺树绿阴春意蔼，满怀清思笔花香。仁民已见虚囹圄，故国行看任栋梁。传语邑庠多大雅，为诗系美召南章。
横塘行
作者：邓林
朝代：明

横塘女儿朝采莲，莲花映脸红妆鲜。郎君何乘五价马，买春不管春无价。荷珠荡漾非真圆，藕丝作线那能穿。低头转面向郎语，罗敷不是使君妇。骈头莲子各另房，鸳鸯鸂鶒自有双。采闽□□拾莫晚，少妇啼红愁绿窗。
次日登舟夜值风雨复用前韵二首寄潘氏
作者：邓林
朝代：明

酒兴诗情谩自深，江湖无地寄湮沉。那知一夜山阴雪，惹起王猷访戴心。篷底燃灯坐夜深，可人篷上雨沉沉。新诗吟就谁能和，只有潘郎称赏心。
次日登舟夜值风雨复用前韵二首寄潘氏·其一
作者：邓林
朝代：明

酒兴诗情谩自深，江湖无地寄湮沉。那知一夜山阴雪，惹起王猷访戴心。
次日登舟夜值风雨复用前韵二首寄潘氏·其二
作者：邓林
朝代：明

篷底燃灯坐夜深，可人篷上雨沉沉。新诗吟就谁能和，只有潘郎称赏心。
永思堂
作者：邓林
朝代：明

孝子失所怙，五内生层忧。望望如弗及，皇皇如有求。魂气问何之，渺渺冥漠游。体魄问安在，长夜眠斯丘。百身既莫赎，九我恩难酬。风木无停声，逝水汩汩流。天地那有尽，此意同悠悠。
永思堂
作者：邓林
朝代：明

生我劬劳德未酬，百年岁月去如流。羹藜季路思何及，风木乐鱼恸未休。南涧采蘋供俎豆，西山酌酒酬松楸。堂前因种啼乌树，啼得慈乌也白头。
永思堂为前人赋
作者：邓林
朝代：明

三载裹麻制易终，百年孤露恨难穷。劬劳未报生身德，富贵长思汗马功。纵使天荒并地老，誓全子孝与臣忠。题诗拟续南陔什，只愧才疏语不工。
江纪善父母双寿
作者：邓林
朝代：明

借问双亲寿几何，周天甲子已重过。木公金母亲曾见，鹤算龟龄未足多。春意满堂花欲笑，红光入面酒如何。宾筵谁是知音者，和我长生不老歌。
泰然窝
作者：邓林
朝代：明

一窝如斗大，容膝尽宽舒。俗客无来辙，天君有广居。凝尘留几格，蔓草满庭除。多少闲中趣，吟风弄月馀。
洋河
作者：邓林
朝代：明

洋河东去接庐沟，奔赴长淮入海流。不是鲤鱼红尾短，便传好信到南州。
海棠画眉
作者：邓林
朝代：明

日上园林宿雾消，海棠睡起正妖娆。幽禽也是风流物，浓画双眉故斗娇。
海棠翠羽
作者：邓林
朝代：明

银烛摇红照夜深，故教春睡昼沉沉。梦回无语春如许，啼杀东风翠羽禽。
清风楼为金文鼎题王孟端写竹
作者：邓林
朝代：明

与可千竿竹，休文八咏楼。江山随处景，烟雨自然秋。俗士绝交往，词人工唱酬。留题寄幽赏，毛发冷飕飕。
渊明归去图
作者：邓林
朝代：明

柴桑松菊正宜秋，典午衣冠尽姓镏。长啸一声赋归去，清风高节振林丘。
游上天竺寺分韵得壑字
作者：邓林
朝代：明

胜日拉良朋，肩舆出西郭。盘盘松绕径，■㶁水赴壑。行到水穷处，好山违佛国。岳莲倚天开，小朵青欲落。下竺与中竺，咫尺相联络。上竺犹在望，白云飞漠漠。更前二三里，五峰起参错。绀宇敞其中，紫翠映丹雘。礼佛诚方露，探奇兴随作。跻扳至半山，有亭颇幽豁。小憩未移时，暮烟起丛薄。或言林有虎，闻者尽惊愕。踉跄遽回步，雅怀转萧索。老僧城中回，延登最高阁。言言相慰藉，情况殊不恶。开炉煨大瓶，自取佳茗瀹。清供出斋厨，亦稍行杯酌。谈论过夜分，斜月射帘箔。栖禅七尺床，雅称伸闲脚。身安梦亦便，逍遥偏寥廓。似见白衣人，晨钟忽惊觉。自笑利名缰，羁人甚于缚。起来万虑生，衣裳颠倒着。留诗谢老僧，更订重来约。
游临安净土登耸翠楼·钱唐王子出家之所
作者：邓林
朝代：明

祇陀园里布黄金，王子因生向善心。酷爱好山联十锦，故依净土结双林。洞门云出有闲态，花径鸟啼无俗音。耸翠楼高宜览胜，题诗为记一登临。
游临安开元寺观钱武肃王故迹
作者：邓林
朝代：明

松阴策马路盘盘，武肃祠前一解鞍。桥跨千人溪上过，山联十锦画中看。功名盖世时遭遇，富贵还乡古所难。欲润诗喉开井镇，老僧更为瀹龙团。
游南屏不偶
作者：邓林
朝代：明

兰佩荷裳竹箨冠，清癯无奈朔风寒。饭堂钟罢来何晚，雪夜舟回兴已阑。俗状尘容劳意马，天光云影动情澜。石头有路终须到，共听吾师说六观。
游天龙寺和同庵简禅师壁间韵
作者：邓林
朝代：明

天龙寺里谒如来，绀殿重扃逶迤开。白傅顿成香火社，东坡犹记妙高台。宝山愿力随缘结，尘世清心到此灰。吟罢倚阑閒纵目，长江东去鹤飞回。
游胜果寺分韵得地字
作者：邓林
朝代：明

佳朋总名流，胜果亦名寺。良辰载酒游，绝壁扪萝至。纵目天壤宽，隔江吴越异。题诗继默公，甘让一头地。
游虎跑泉分韵得上字
作者：邓林
朝代：明

舣棹泊湖堤，支筇入林莽。踏遍万松林，山门豁宏敞。有泉出山腰，堕涧泠然响。我欲漱其清，萝磴跻扳上。泉傍二老僧，慧若大小朗。问虎何时跑，传言自畴曩。问泉发何源，南岳互消长。兹山昔无泉，千古一叶壤。号彼二于菟，岂伊人力强。以我寰中师，大众咸皈仰。自从开山来，岁月倏已往。兴废几相仍，惟泉恒滉漾。苏宋二翰林，诗文极称奖。藓刻可摩挲，诵之肌骨爽。我本山水人，幸兹脱尘鞅。方攒入社眉，遽抵通溪掌。无由谢俗缘，谩尔劳遐想。笔扫石间苔，留题寄清赏。
游静慈寺分韵得冬字
作者：邓林
朝代：明

客况萧条逼暮冬，远寻方外散尘踪。路从西子湖头入，人在香山寺里逢。看到梅花吟正苦，沽来竹叶味偏浓。老僧旧是斯文友，嬴得相过不厌重。
湖山饯别送杭庠皮司训
作者：邓林
朝代：明

三年作宦在钱塘，曾共湖山醉几觞。今日独为千里客，何时重上百花航。吟边风月诗名旧，望外关山仕路长。贵贱穷通从此别，交情珍重莫相忘。
烟雨万竿图
作者：邓林
朝代：明

剑城老人年八十，间酌剑池研墨汁。秋风悠忽起毫端，龙翔凤舞湘灵泣。昔曾许我烟雨万竿图，一竿未作俄云殂。荒烟几见暗宿草，暮雨空闻啼鹧鸪。唐君何从得此幅，使我观之动心目。抱负徒存晚节坚，奔驰已愧尘襟俗。此图欲买千金难，且解腰下青琅玕。还君九千九百九十馀九竿，分我一竿伴岁寒。
爱萱堂为仁和陈敬赋
作者：邓林
朝代：明

□□因筑树萱堂，万叶千花长砌傍。吁日凤凰□□淡，梳风鹦鹉翠翎长。板舆慈母春行乐，綵衣□儿日献觞。为问南陔如可续，□□□和□□□。
牛
作者：邓林
朝代：明

名园红紫谩多般，争似君家黑牡丹。富贵也须知稼穑，此图留与后人看。
狼
作者：邓林
朝代：明

花阴眠食不惊人，爱汝山林性已驯。慎莫跳梁当道立，都亭亭畔正埋轮。